Demonstrantima se jučer obratio kompromitirani uposlenik MVP BiH | Novinska agencija Patria\nObjavljeno u kategoriji BiH na 28.02.2014 00:00:00\nDemonstrantima se jučer obratio kompromitirani uposlenik MVP BiH\nDamir Babić: Vraćen iz SAD-a zbog incidenta\nTokom jučerašnjih demonstracija u Sarajevu, demonstrantima se obratio kompromitirani uposlenik ministarstva vanjskih poslova BiH Damir Babić, koji je prošle godine kao konzularni službenik u Ambasadi BiH u Vašingtonu hitno povučen iz Sjedinjenih Američkih Država (SAD) i vraćen kući jer je pijan vitlao nožem u jednoj stambenoj zgradi u Vašingtonu!\nBabić je jučer pozvao demonstrante da isključe emocije i da jasno kažu svoje zahtjeve koje političari moraju ispuniti.\nKako nezvanično saznaje bh. novinska agencija Patria (NAP), Babić je uposlenik MVP BiH od 01. novembra 2001. godine. Njegovo prvo radno mjesto u MVP BiH bilo je posao likvidatora u Odsjeku za finansije MVP BiH, nakon čega je obavljao dužnosti konzularnog radnika u Generalnom konzulatu u Bonu i Čikagu, te posao referenta za administraciju u Odsjeku za vizno-pasoške poslove do aprila 2011. Nakon toga Babić je stupio na dužnost konzularnog radnika u Ambasadi BiH u Vašingtonu.\nU junu prošle godine sjedište MVPBiH je informisano od strane Ambasade BiH u Vašingtonu o incidentu koji je Babić izazvao u Vašingtonu.\nNaime, na poziv radnika obezbjeđenja zgrade u kojoj je Babić živio, intervenisala je američka policija jer se Babić, u vidno rastrojenom i agresivnom stanju pojavio sa kuhinjskim nožem u glavnom holu zgrade.\nTom prilikom Babić nije uhapšen jer je u skladu sa njegovim statusom u SAD, uživao imunitet.\nAmerička policija bila je upoznata sa činjenicom da je Babić, navodno, tokom rata u BiH pretrpio traume, kao i fizičke povrede glave te da je zbog toga pod medicinskim tretmanom.\nSa detaljima ljekarskog nalaza, poštujući privatnost Babića, MVP BiH nije upoznat, no skrenuta je pažnja da medicinska terapija koju koristi u kombinaciji sa konzumiranjem alkohola, do čega je očigledno došlo, može izazvati ozbiljne probleme.\nNakon ovog incidenta, Babić je vraćen u sjedište MVP BiH u Sarajevu jer mu je zemlja domaćin otkazala gostoprimstvo zbog grubog kršenja pravila službe.\nPoštujući volju zemlje domaćina, Babić je povučen iz Ambasade BiH u Vašingtonu.\nKako NAP dalje nezvanično saznaje, MVP BiH nije moglo pokrenuti disciplinski postupak protiv njega jer nije imalo materijalnih dokaza (zapisnika policije i sl.). Također, nije moglo pokrenuti ni procjenu radne sposobnosti Damira Babića, jer se prema postojećem zakonodavstvu u FBiH i BiH procjena radne sposobnosti može raditi samo uz saglasnost uposlenika.


Aerodrom dobitnik dana, NIS najtrgovaniji na Berzi – Bankar.rs\nHome/BERZA/Aerodrom dobitnik dana, NIS najtrgovaniji na Berzi\nIndeksi Beogradske berze juče su ojačali uprkos prigušenom trgovanju, pri čemu je u fokusu investitora bila akcija Naftne industrije Srbije. Ukupan promet na trgovanju iznosio je 24,3 miliona dinara (206,8 hiljada evra).\nIndeks najlikvidnijih akcija, BELEKS15, oporavio se za 0,6 odsto na 754,91 poen, a BELEKSlajn je porastao za skoro 0,4 procenta na 1.578,5 poena.\nNaftna industrija Srbije je u ukupnom današnjem prometu imala udeo od gotovo 95 procenata. Akcije domaćeg naftaša istrgovane su za približno 22,9 miliona dinara uz rast cene od 0,4 posto na 683 dinara.\nGalenika Fitofarmacija je ostala stabilna na 2.800 dinara, uz realizaciju od nepunih 0,6 miliona dinara, dok je preferencijalna akcija duvanske industrije “Filip Moris” oslabila za oko 0,8 procenata na 3.622 dinara, a isprometovana je za nešto manje od 0,3 miliona dinara.\nGornjomilanovački Metalac je zaključio trgovački dan sa malim dobitkom, na 2.000 dinara, uz promet vredan 0,2 miliona dinara, Energoprojekt holding se zadržao na nivou od 645 dinara, uz skromnu realizaciju.\nDobitnike dana predvodio je Aerodrom “Nikola Tesla” sa rastom vrednosti akcije od 3,1 procenat na 896 dinara, ali je zabeležio slabo trgovanje.\nStrani investitori su u ukupnom prometu na tržištu akcija učestvovali sa udelom od 58,08 odsto, pri čemu u kupovini sa 59 procenta, a u prodaji sa 57,17 odsto.\nNa Berzi juče nije trgovano državnim dužničkim papirima.\nAerodrom "Nikola Tesla" akcije Niš Trgovanje\nEvro danas 117,7502 dinara


Uticajan elektronski dvojac iz Londona, „Mount Kimbie“, pioniri post-dubstep-a, nastupiće u petak 28. juna, među zidinama kultne Barutane, u okviru HiddenBg x Blender specijala.\nTokom karijere od jedne decenije, „Mount kimbie“ su objavili tri veoma uspešna albuma, koji su postigli veliki uspeh kod publike i muzičkih kritičara i imali pregršt koncertnih turneja širom sveta, na kojima su utemeljili vodeću poziciju na internacionalnoj elektronskoj sceni.\nNjihovi prvi EP-jevi „Maybes“ (2009) i „Sketch on Glass“ (2009) sa žestokim gitarskim riffom i fragmentiranim vokalima promenili su tadašnja pravila dubstep-a, i izdvojili se od svega što se u tom trenutku nudilo u muzičkom svetu, dok su sa prvim albumom „Crooks & Lovers“ (2010) dospeli među sam vrh elektronske muzike.\n„Mount Kimbie“ odigrali su značajnu ulogu u kreiranju nove forme u elektronskoj muzici. Njihov uticaj proteže se daleko izvan tog pravca, poznati su po unikatnom mešanju žanrova, a na Kalemegdansku tvrđavu donose jednu sasvim drugačiju muzičku dimenziju. Oni će u specijalnom di-džej setu demonstrirati bogatstvo njihovog jedinstvenog zvuka.


Philips AJ3123/12 radio sat cena, cene Srbija, prodaja Beograd Novi Sad Niš\nPhilips AJ3123/12 radio sat cene\n- digitalni budilnik dig display, 24 sata radio alarm, alarm zujalice strujno napajanje i baterija 1x6F22 9 V... specifikacija\nDigitalni budilnik dig display, 24 sata radio alarm, alarm zujalice strujno napajanje i baterija 1x6F22 9 V\nEPonuda nije internet prodavnica već Vam omogućava da brzo i lako nađete Philips AJ3123/12 radio sat po najjeftinijoj ceni. Naš cilj je da kupci budu što bolje informisani o ponudi Philips AJ3123/12 radio sat na tržištu Srbije. Vrlo lako nalazite željeni proizvod za kategoriju Radio Kasetofoni / Tranzistori cene, ne morate da lutate od sajta do sajta za Philips Radio Kasetofoni / Tranzistori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips AJ3123/12 radio sat sa PRODAVCEM. EPonuda ne može da garantuje potpunu tačnost specifikacije i slika za Philips AJ3123/12 radio sat. Pre kupovine, podatke za Philips AJ3123/12 radio sat proverite na sajtu PROIZVOĐAČA.


Misija Euleksa primila je zahtev od srpskih vlasti da uhapsi Radomira Labana, koji je u kosovskoj skupštini imenovan za sudiju Ustavnog suda, ali Euleks navodi da nema mandat da ga hapsi, dok kosovski predsednik traži da se dodatno proveri Labanova prošlost.\nSedište Euleksa (Foto arhiva Kim)\nKako je Radiju Slobodna Evropa rečeno u kabinetu Hašima Tačija, on neće imenovati Labana za sudiju Ustanog suda dok se provera ne obavi.\nInače, Misija Euleksa saopštila je da je primila pismo od predsednika suda u Kraljevu u novembru prošle godine, a koji je tražio asistenciju za izvršenje konačne odluke, ali kako se navodi u saopštenju, u sadašnjem mandatu Misija nema ovlašćenja da sprovede takav zahtev.\n"Ova činjenica je već saopštena pismom Osnovnom sudu u Kraljevu", navodi se u odgovoru Euleksa, a prenosi RSE.\nU međuvremenu, a "zbog sumnji koje su se pojavile u vezi s Labanovom prošlosću", kosovski predsednik neće ga imenovati dok nadležni bezbednosni i pravosudni organi ne sprovedu potpunu proveru, rečeno je u Tačijevom kabinetu.\nRadomira Labana pravosudni organi u Srbiji traže zbog izdržavanja šestogodišnje kazne kao jednog od ukupno 21 osuđenog u slučaju takozvane "carinske mafije", a koji se vodio pred Specijalnim sudom za organizovani kriminal u Beogradu 2012. godine.\nZa njim je raspisana i Interpolova poternica, na osnovu zahteva Ministarstva pravde Srbije, a Osnovni sud u Kraljevu je uputio zamolnicu Kancelariji specijalnog predstavnika EU u Prištini da preduzmu mere iz svoje nadležnosti i Labana "liše slobode" radi izdržavanja zatvorske kazne.\n18.04.2021 GR: "Policija spava, zatrubi da je probudis", poručili omladinci protesta (137)


Donesi.com: Hrana je naša snaga, ali širimo se jer osluškujemo POTREBE POTROŠAČA\nJedna od novih i vrlo pozitivnih navika građana koja je tokom epidemije koronavirusa doživela ekspanziju je i sve intenzivnija upotreba on-line platformi za kupovinu.\nStručnjaci i poznavaoci prilika na tržištu rada ukazuju da bi nova zanimanja mogla bi da se pojave u domenu digitalizacije i da novonastala situacija predstavlja neku vrstu šanse za takve vrste poslova.\nAnja Đurić, marketing menadžer u servisu Donesi.com, kaže da je period nakon ukidanja vanrednog stanja doneo i nove trendove i navike građana, koji, izvesno, neće biti privremeni.\nOn-line kupovina u Srbiji ima veliki potencijal, a u vreme pandemije se jasno pokazalo koliko je ovaj segment neizostavan deo poslovanja, ističe Anja Đurić za BIZLife portal.\nBudući da je Donesi.com regionalni lider u on-line naručivanju i dostavi i posluje u okviru Delivery Hero grupe, pojava koronavirusa samo je ubrzala neke procese koji su toj kompaniji svakako bili u planu.\n“Pokretanje q-commerce prirodno je produženje onoga što kompanija radi već niz godina. Hrana je uvek bila naša snaga, ali kako se ponašanje potrošača menja i kako se povećava potražnja za isporukom i drugih proizvoda, razvijamo i usluge zajedno sa potrebama korisnika”, kaže Anja Đurić.\nNavodi da su tako pored poručivanja hrane iz restorana, osluškujući potrebe korisnika, poslovanje proširili i na dostavu iz supermarketa i apoteka, što se posebno korisnim pokazalo tokom trajanja vanrednih mera, ali i robe iz vinarija, pivara, cvećara, pet šopova…\nĐurić kaže da su se građani tokom vanrednog stanja više oslanjali na on-line kupovinu nego inače, ali da se taj trend nije desio u samom startu kada je određeni broj restorana ipak bio zatvoren.\n“Nakon toga, usledio je period oporavka i rasta, a posebnu prednost dala nam je i mogućnost da dostavu obavljamo i tokom trajanja policijskog časa. Kako su mere popuštale, tako se situacija i kod nas vraćala u normalu“, objašnjava Đurić.\nSvakodnevno, kaže, rade na tome da šire mrežu partnera, kojih je na kraju 2020. bilo 2.500, u više od 30 gradova Srbije.\n“Plan nam je da Donesi.com postane omiljeno mesto za naručivanje, ne samo hrane, već svega onoga što je modernom čoveku potrebno za svakodnevni život i da kvalitet naše usluge ostane naša glavna prednost”, ističe Đurić.\nHrana iz restorana se i dalje najviše naručuje putem ove platforme, ali sve veće interesovanje vlada i za drugu robu i namirnice.\nNedavno su kaže, obradovali korisnike time što su otpočeli saradnju i sa Starbucks-om, najvećim lancem kafeterija na svetu\n“Online kupovina u Srbiji ima veliki potencijal, a u vreme pandemije se jasno pokazalo koliko je ovaj segment neizostavan deo poslovanja. Sigurna sam da će se rast ovog kanala prodaje nastaviti i kada se situacija sa virusom dovede u normalu budući da su se sada sa prednostima ecommerce-a upoznali i oni koji pre toga nisu imali znanja ili poverenja”, kaže Đurić.\nFoto: Privatna arhiva/Nemanja Maraš


Sud da istraži i zločine protiv novinara na KiM\nIzvor: RTS, 04.Feb.2019, 18:53\nUbistva i kidnapovanja novinara na Kosovu od 1998-2000. godina, što je period koji obuhvata mandat Specijalnog suda za zločine OVK, moraju biti tema istrage Specijalnog tužilaštva i moraju biti procesuirana na Specijalnom sudu, jer je to 14 nerazrešenih slučajeva kidnapovanja i ubistava, smatraju u Komisiji za ispitivanje činjenica o ubistvima novinara.\nTo je, kako napominju, najveći broj nekažnjivih >> Pročitaj celu vest na sajtu RTS << zločina prema novinarima u Evropi danas.\n"Rušenje memorijalnog obeležja, table na mestu kidnapovanja Đure Slavuja i Ranka Perenića, mora biti efikasno istraženo i procesuirano od strane privremenih tužilačkih i sudskih organa Kosova, jer je i samo negiranje zločina, opravdavanje istog i nedopustivo je", navodi Komisija u saopštenju za medije.\nČlanovi tog tela smatraju da su potraga za nestalima i razotkrivanje njihove sudbine civilizacijske dužnosti, a kad je reč o novinarima, smatraju da potraga mora biti još izraženija, jer se direktno tiče i slobode novinara i medija.\n"Nekažnjivost direktno vodi u cenzuru, samocenzuru, nova ograničenja i pretnje, kao i otvoreno nasilje prema novinarima", poručuju iz Komisije, te očekuju da se što pre osnuje mešovita komisija koja bi se bavila razrešavanjem ovih slučajeva i pritiskom na institucije da se sprovedu efikasne istrage.\nPodsećaju, inače, da je sve to iniciralo Udruženje novinara i medija i na albanskom i na srpskom jeziku, te potvrdila i Rezolucija Evropske federacije novinara iz juna prošle godine.\nKomisija za istraživanje ubistava novinara navodi i da je započela prikupljanje dokumentacije i informacija o ovim slučajevima, i vrlo rado će ih podeliti sa budućom komisijom kada bude osnovana u Prištini.\nBlic: Specijalni sud za OVK da se bavi i ubistvima novinara na Kosovu i Metohiji


Datum objave: 01.11.2016 17:09 | Autor: PR služba Ministaratva prosvjete\nNa svečanosti je govorio i direktor Centra za stručno obrazovanje Duško Rajković, kao i predstavnica Centra za stručno obrazovanje Vjera Mitrović-Radošević.\nDirektor Direktorata za opšte srednje, stručno i obrazovanje odraslih u Ministarstvu prosvjete Veljko Tomić rekao je da obrazovanje odraslih postaje jedan od najznačajnijih sistema ukupne obrazovne politike, koji se najbrže od svih podsistema prilagođava zahtjevima savremenog društva naglasivši da se u razvijenim zemljama cjeloživotno učenje, uključujući obrazovanje i učenje odraslih, smatra najboljim odgovorom na ekonomske, društvene, kulturne, ekološke i druge izazove. On je rekao da obrazovanje odraslih u Crnoj Gori počiva na Strategiji obrazovanja odraslih 2015-2020 koja ima za cilj stvaranje ambijenta za uključivanje građana u proces cjeloživotnog učenja radi razvoja konkurentne tržišne privrede, smanjenja nezaposlenosti i socijalne isključenosti.\n“U Crnoj Gori raznovrsna obrazovna ponuda zadovoljava obrazovne potrebe različitih ciljnih grupa. Uspostavljen sistem licenciranja ustanova u kojima odrasli mogu steći određena znanja i vještine predstavlja primjer dobre prakse u regionu, i daje institucionalnu podršku obrazovanju odraslih, koje se posmatra u kontekstu cjeloživotnog učenja i obuhvata sve forme, tipove i najrazličitije sadržaje učenja, uključujući sva starosna doba”, zaključio je Tomić.\nDirektor Centra za stručno obrazovanje Duško Rajković rekao je da ova manifestacija ima dugu tradiciju i naglasio da je prethodnih godina učinjeno mnogo kako bi se u Crnoj Gori uspostavio harmoničan sistem u kojem su formalno obrazovanje i obrazovanje odraslih usmjereni ka cilju zadovoljenja potrebe tržišta rada. On je naglasio važnost socijalnog partnerstva u dosadašnjem uspjehu Crne Gore u ovoj oblasti obrazovanja i dodao da je u Crnoj Gori trenutno aktuelno oko 100 programa obrazovanja odraslih i oko 100 provajdera ovog nivoa obrazovanja.\nRajković je rekao da su aktuelna dva projekta u oblasti obrazovanja odraslih: Nacionalni koordinator za implementaciju evropske agende za učenje odraslih i Projekat EPALE – Elektronska platforma za učenje odraslih u Evropi – Nacionalni servis podrške za Crnu Goru.\nPredstavnica Centra za stručno obrazovanje Vjera Mitrović-Radošević predstavila je publikaciju Obrazovanje odraslih u Crnoj Gori i međunarodnim okvirima na kojoj su radili predstavnici različitih institucija i NVO sektora. Ona je istakla da publikacija ima za cilj da podstakne, prije svega, stručnu javnost na kontinuirano isticanje važnosti obrazovanja odraslih i posvećivanje pune pažnje razvoju ovog sistema sveukupne obrazovne politike u Crnoj Gori.\nManifestacija XV Dani obrazovanja i učenja odraslih trajaće do 15. novembra, a odvijaće se na različitim lokacijama širom zemlje.


Vučić: Prijavilo se 17.000 gradjana putem kol centra, vakcinisaćemo 80 odsto gradjana Srbije | Boom93\nVučić: Prijavilo se 17.000 gradjana putem kol centra, vakcinisaćemo 80 odsto gradjana Srbije\nPredsednik Srbije Aleksandar Vučić izjavio je danas da se od jutros putem kol centra 17.000 ljudi prijavilo za vakcinaciju protiv korona virusa i dodao da smatra da će biti vakcinisano 80 odsto gradjana Srbije.\nDanas od 8 časova radi kol centar putem kojeg gradjani mogu da se prijave za vakcinaciju protiv korona virusa. Broj telefona je 0800 222 334, dok je ranije, u ponedeljak, 11. januara, počela prijava putem portala e-Uprava.\n“Važna poruka za ljude Srbije, danas se od pokretanja kol centra prijavilo više od 17.000 ljudi za vakcinaciju”, kazao je Vučić novinarima na Zlatiboru gde je povodom zvaničnog otvaranja žičare.\nVučić je naveo da će zbog velike zainteresovanosti gradjana za vakcinaciju morati da pokrene 50 ili 100 dodatnih linija.\n“To govori o tome da oni koji imaju teorije zavere da su u manjini, a koliko su glasni”, dodao je on.\nRekao je da će on primiti vakcinu svejedno kojeg proizvodjača, kao i njegova porodica te je pozvao gradjane da se vakcinišu.\nOznakeAleksandar Vučić Koronavirus predsednik Srbija vakcinacija\n14. januara 2021. u 14:12\nvakcinisaćemo 80 odsto gradjana Srbije\nJel bi mogo da se kladiš?\nNabavka saniteta i razvodne stanice za bolnicu


Zajedničke vežbe ruskih i srpskih pilota u Srbiji - Sputnjik Srbija\n08:33 09 Jul 2020\n16:07 08.10.2016 Preuzmite kraći link\n„U događaju će učestvovati zajedničke posade dveju zemalja borbene i vojne avijacije na avionima Mig-29 i helikopterima Mi-8. Ukupno će učestvovati 10 jedinica vazduhoplovne tehnike i vazdušnih snaga protivvazdušne odbrane Srbije“, navodi se u saopštenju.\nPrema informacijama Ministarstva odbrane Rusije, u okviru vojnih vežbi, posade će izvesti presretanje vazdušnih ciljeva, izvršiti elemente vazdušne borbe, složene figure i akrobacije, taktičke udare na kopnene ciljeve i desante i pružanje podrške u traženju i spasavanju.\nVojne vežbe „Bars 2016“ održavaju se u skladu sa planom međunarodne vojne saradnje.\nzajedničke vojne vežbe, avijacija, piloti, Srbija


granice - Ozonpress :: internet portal\nVatrogasci bez granice\nEU info centar pokreće kampanju povodom 30 godina prekogranične saradnje u okviru programa Interreg. Komšija, komša, susjed ili sosed, szomszéd, fqinj, vecin, neighbour, … – na kojem god jeziku da se izgovori ova reč najčešće asocira na zajedništvo, bliskost i solidarnost....\nGLIGOROV: Ukoliko se ponovo otvore granice, ljudi će nastaviti da glasaju nogama\n– Ne znam da li se u Srbiji glasovi kupuju obećanjima, ali sumnjam da bilo ko veruje da je srpska privreda najbolja u Evropi. Mislm da će se vlast pre svega osloniti na to što će izbori biti bojkotovani i što će biti dovoljno malih stranaka koje će svejedno učestvovati, a...\nPonoš: Vulin ne zna granice Srbije, to se uči u osnovnoj školi\nPotpredsednik Narodne stranke Zdravko Ponoš izjavio je da je ministar odbrane Aleksandar Vulin priznao da na poznaje granice Srbije tvrdnjom da se zalaže za razgraničenje sa kosovskim Albancima, jer će država moći da se brani kada se utvrdi linija razgraničenja. – Šta d...\nMeđunarodna organizacija Reporteri bez granica RSF, ogranak za Evropu, oglasio se na svom tviter nalogu povodom burnih dešavanja u Beogradu. – Međutim, javni servis nije sredstvo propagande i treba da obezbedi nepristrasno izveštavanje, bez obzira da li se vladi to dopada...


Očekivana sniženja na pumpama izostala - AgroSmart\n„I naravno, one su se i desile za poslednjih nekoliko nedelja, oko 1,5 dinara je jeftiniji benzin i dizel. To je zapravo na nivou na kom se dešavaju i promene u okruženju i one su na istom nivou, ali možda različitim tempom. Negde ranije, negde kasnije menjaju cene i na svim tržištima“, rekao je Mićović.\n„Srbija je deo svetskog tržišta i na cenu goriva presudno utiču dva spoljna faktora – cene sirove nafte na svetskim berzama i kurs dolara, a NIS uvozi oko 3/4 ukupne količine nafte koja se koristi za preradu. Cena sirove nafte u poslednja dva meseca oscilira između 85 i 75 dolara za barel. Kada je konkretno reč o poslednja dva meseca, cene nafte nisu imale uobičajenu dinamiku kontinuiranog pada ili rasta, već su oscilacije bile dinamične, a na dnevnom nivou i do čak devet dolara za barel“, saopštio je NIS.\n„I prognoze organizacije OPEK-a da se oni drže ranijeg dogovora da će taj postpandemijski oporavak za naftom i dalje ići uzlaznim trendom i to se i dešava, te to i vidimo poslednjih dana na ceni sirove nafte“, kaže Aleksandar Zavišić.


Zadar bolji od Cedevite u 20. kolu Jadranske lige\nBeta\t 17. januara 2016. 20:50\nKošarkaši Zadra napravili su iznenadjenje u 20. kolu Jadranske lige, pošto su danas na svom terenu pobedili zagrebačku Cedevitu sa 81:72 (18:12, 11:24, 26:18, 26:18).\nZadar je ovako otežao situaciju Partizanu u borbi za opstanak, pošto je zabeležio devetu pobedu, tako da sada ima jednu više od beograadskih crno-belih. Zadrani su došli na šesto mesto tabele, koje dele sa Cibonom.\nOva pobeda, medjutim, odgovara Crvenoj zvezdi, koja trenutno ima pobedu manje od drugoplasirane Cedevite i eventualnom pobedom nad Metalcem sutra bi se izjednačila sa zagrebačkom ekipom po broju pobeda.\nOvo je Cedeviti drugi uzastopni poraz, pošto je u prošlom kolu ubedljivo kod kuće poražena od lidera Budućnosti.\nSada na tabeli pet ekipa ima osam pobeda, a tri tima imaju po sedam. Valjevski Metalac ima osam pobeda, a sutra gostuje šampionu Zvezdi.Zadar je danas predvodio Filip Kraljević sa 30 poena i sedam skokova. Najefikasniji u timu Cedevite bio je Džejkob Pulen sa 23 poena.


Друштво судија и Удружење тужилаца о предлогу уставних амандмана\nHomeDRUŠTVODruštvo sudija i Udruženje tužilaca o predlogu ustavnih amandmana\nDruštvo sudija Srbije, uz podršku Misije OEBS u Srbiji, organizovalo je danas konferenciju povodom promena predviđenih aktom o promeni Ustava Republike Srbije u delu koji se odnosi na pravosuđe.\nPredsednica Društva sudija Snežana Bjelogrlić rekla je na početku skupa da su predložena rešenja ustavnih amandmana mnogo bolja od postojećih, kao i onih koja su bila predviđena verzijom iz 2018. godine.\n„Za razliku od 2017. i 2018, proces koji se odvijao tokom 2021. godine u vezi s promenom Ustava postao je znatno inkluzivniji i otvoreniji za konstruktivne kritike i sugestije stručne i akademske javnosti“, konstatovala je Bjeloglić a isto je primetio i Dirk Lorenz iz Delegacije Evropske Unije.\nInače akt o promeni Ustava izradila je Radna grupa koju je u junu formirao Odbor za ustavna pitanja i zakonodavstvo Skupštine Srbije, a koja je u svom sastavu pored profesora ustavnog prava imala i predstavnike strukovnih udruženja.\nDruštvo sudija predstavljala je sudija Dragana Boljević, dok je Goran Ilić predstavljao Udruženje tužilaca i zamenika tužilaca.\nBjelogrlić je tokom diskusije napomenula da je skupština Društva sudija ipak izrazila neslaganje sa dva rešenja iz nacrta Akta za promenu Ustava, od kojih se jedno odnosi na to da se odluke u Visokom savetu sudstva donose većinom od osam članova, a drugo na sastav komisije od pet članova koja bira pet istaknutih pravnika, ukoliko ih ne izaberu poslanici skupštine Srbije dvotrećinskom većinom.\nVladimir Vinc iz Ministarstva pravde predstavio je kompletan tekst rešenja ustavnih amandmana i ukazao da se ustavna reforma u oblasti pravosuđa sprovodi zbog građana Srbije pre svega, ali i zbog procesa evropskih integracija.\nIstakao je da nakon izmene Ustava neće biti reizbora sudija i tužilaca, kao što je to bio slučaj nakon poslednje promene Ustava, te da se predviđenim rešenjima odstranjuje mogućnost političkih uticaja na pravosuđe.\nŠef misije OEBS Jan Bartu ukazao je da nakon promene Ustava važna dosledna implementacija rešenja kroz zakona, ali i primena u praksi.\nU izjavi za Tanjug zamenik Republičkog javnog tužioca i član Radne grupe za izradu akta o promeni ustava Goran Ilić rekao je da su rešenjima iz akta predviđene brojne promene u pogledu položaja i organizacije javnog tužilaštva.\n„Javno tužilaštvo ubuduće neće biti monokratski organ – neće postojati sistem jednog starešinstva, po kome je javni tužilac posednik funkcije i jedini pravi tužilac, dok su svi ostali surogat tužioci, njegovi zamenici“, naveo je Ilić.\nRešenjima iz ustavnih amandmana zamenici javnih tužioca postaju javni tužioci, a na čelu javnog tužioca je Glavni javni tužilac, koji prema rečima Ilića, rukovodilac tužilaštva i ima neka hijerarhijska ovlašćenja, ali je predviđeno da protiv njegovog hijerarhijskog ovlašćenja, odnosno mogućnosti da utiče na rad javnih tužilaca u njegovom tužilaštvu postoji pravo prigovora.\n„I to ne samo da javni tužilac može da prigovori na uputstvo koje je nezakonito, već i iz nekih drugih razloga iz kojih smatra da je neosnovano. Ovo bismo mogli da nazovemo nekom vrstom prigovora savesti“, rekao je Ilić.\nPojasnio je da to znači da bi javni tužilac koji je dobio obavezno uputstvo koje je suprotno njegovim profesionalnim uverenjima može da zahteva da ne postupa po tom uputstvu.\nPromenjen je i sastav Visokog saveta tužilaca, koji će odlučivati o izboru i razrešenju svih tužilaca, osim Vrhovnog javnog tužioca, ukazao je Ilić i napomenuo da će Vrhovnog javnog tužioca će na predlog Visokog saveta tužilaca birati Narodna skupština kvalifikovanom većinom.\n„Postoje brojne izmene koje po mom mišljenju idu u dobrom smeru. Naravno da postoje i neka rešenja da kojima se nisam lično složio, a jedno od njih je upravo način izbora Vrhovnog javnog tužioca“, rekao je on.\nSmatra da bi bilo bolje rešenje da ga bira Visoki savet tužilaca.\n„Međutim u prilog ovom stavu koji je preovladao u Radnoj grupi, moram da kažem da se u većini evropskih država i država regiona vrhovni tužilac bira u političkom procesu, tako što ga bira parlament ili vlada. Naše rešenje je bolje od većine evropskih zemalja, jer iako ima elemente političkog procesa, s obzirom da Vrhovnog tužioca bira Narodna skupština, predlog za izbor čoveka koji je na vrhu hijerarhije, daje Visoki savet tužilaca, koje čine stručnjaci, odnosno javni tužioci“, naglasio je Ilić.\nOn smatra da je mogao da se napravi i iskorak dalje pa da prvog čoveka tužilaštva bira Visoki savet tužilaca i da se potpuno isključi politika.\nNa današnjem skupu koji je održan u hotelu Hajat, pored članova Društva sudija, Udruženja tužilaca i predstavnika međunarodne zajednice, učestvovali su i profesori ustavnog prava.\nNacrt akt o promeni Ustava ide na razmatranje u Venecijsku komisiju Saveta Evrope, a stručnjaci tog tela već sledeće sedmice će doći u Beograd i razgovarati sa učesnicima u postupku promene Ustava.


Bio je momak iz Kosovske Mitrovice jedan od najboljih u Antićevoj generaciji "orlova", pravo osveženje uz Milana Laneta Jovanovića na Svetskom prvenstvu u Južnoj Africi i čovek od čijeg su raspoloženja gotovo zavisile i igre reprezentacije.\nMnogi se sećaju kako se viorila Miloševa plava kosa kada hita po krilu, a ona je i danas zaštitni znak Krasića.\nMeđutim, jednu bitnu promenu u izgledu je napravio nekadašnji fudbaler u odnosu na dane iz Južne Afrike, Juventusa... Ono što je promena u izgledu jeste duga brada koja dodatno doprinosi karakterističnom izgledu.\nKrasić uživa u danima nakon okončane karijere, što se desilo još 2018. kada je igrao za Lehiju iz Gdanjska.\nPrve fudbalske korake je imao u Rudaru na Kosmetu, da bi se još kao omladinac preselio u Novi Sad i zaigrao za Vojvodinu gde je debitovao kao senior i afirmisao se.\nCSKA ga je kupio 2004. i za ruski tim je odigrao čak šest sezona, a onda 2010, godine kada je igrano i Svetsko prvenstvo u Južnoj Africi, prešao u Juventus.\nU Torinu se zadržao dve sezone, potom igrao za Fenerbahče i Bastiju dok nije otišao u Poljsku 2015.


Kovačević: Ne postoji nikakva NATO vježba - Leutar.net\n11. maja 2021. LEUTAR Republika Srpska, Vijesti 0\nNe postoji apsolutno nikakva NATO vježba na Manjači, niti bi Milorad Dodik i SNSD ikada pristali na to, poručio je portparol SNSD-a Radovan Kovačević.\nNavodeći da se trenutno u BiH na nekoliko lokacija, uključujući i Manjaču, održava bilateralna vojna vježba Oružanih snaga BiH i Vojske SAD, Kovačević je rekao da će vjerovatno u toku sljedeće godine ista takva bilateralna vježba biti održana i sa Vojskom Republike Srbije, isto na Manjači.\nGovoreći o negativnim komentarima opozicije u Republici Srpskoj u vezi sa činjenicom da je Srpska uspjela kao samostalan subjekt da na Londonskoj berzi emituje obveznice u vrijednosti od 300 miliona evra, Kovačević je za portal Srpskainfo rekao da to jedino radi opozicija, dok istovremeno predsjednik Privredne komore Srbije Marko Čadež i ministar finansija Crne Gore Milojko Spajić komentarišu da je to veliki uspjeh i rezultat za Republiku Srpsku.\n– Kamatna stopa koju je Republika Srpska uspjela da postigne od 4,75 odsto bila bi sigurno mnogo niža da se Srpska ne nalazi u okviru BiH – istakao je Kovačević.\nOn je podsjetio da su Crna Gora i Srbija, kada su svojevremeno izlazile na Londonsku berzu, ostvarile kamatnu stopu od čak 11 odsto, odnosno devet odsto.\n– Sve to govori o tome kakav je rezultat i uspjeh Republika Srpska ostvarila. Sve je to urađeno u okolnostima kada nas je Međunarodni monetarni fond ucjenjivao sa konkretno tri prenosa nadležnosti sa Srpske na BiH, da bismo ostvarili kreditni aranžman. Doduše, po povoljnijim uslovima, ali po izuzetno negativnim uslovima po status Republike Srpske. Mi smo se tome usprotivili i uspjeli smo sami na svjetskom tržištu, na Londonskoj berzi, da ostvarimo značajan rezultat za Republiku Srpsku – naveo je Kovačević.


Uporedite cene za Apple iPod Touch 32GB (MKHT2HC/A) mp3 plejer, Apple iPod Touch 32GB MKHT 2HC A komentari\nApple iPod Touch 32GB (MKHT2HC/A)\nCene Apple iPod Touch 32GB (MKHT2HC/A)\nUpozorenje: cene, linkovi i specifikacije proizvoda za Apple iPod Touch 32GB (MKHT2HC/A) su postavile naše listane online prodavnice. Molimo obavestite nas ukoliko naiđete na neku grešku.\nPregled: Apple iPod Touch 32GB (MKHT2HC/A)\nPronađite najbolju ponudu za Apple iPod Touch 32GB (MKHT2HC/A) na portalu ShopMania. Možete kupovati Apple iPod Touch 32GB (MKHT2HC/A) u stotinama pouzdanih online prodavnica koje isporučuju na teritoriji cele Srbije, po najboljim cenama za Apple iPod Touch 32GB (MKHT2HC/A). Pročitajte komentare kupaca u našoj grupi, pogledajte slike Apple iPod Touch 32GB (MKHT2HC/A) i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije mp3 i mp4 plejeri, i kupite po najnižim mogućim cenama Apple iPod Touch 32GB MKHT 2HC A mp3 plejer i hiljade drugih sličnih proizvoda.\nApple iPod Touch 32GB MKHT 2HC A - Slična pretraga: Apple iPod Touch 32GB MKHT 2HC A, Apple iPod Touch 32 GB MKHT 2 HC A, Apple iPod Touch 32 GB MKHT2 HC A, Apple iPod Touch 32GB MKHT2HC A, Aple ipod touch 32gb mkht2hc a


Er Srbija tokom letnje sezone planira više od 800 čarter letova\n- Aviokompanija Er Srbija objavila je da tokom ovogodišnje letnje sezone, u saradnji sa domaćim turističkim agencijama, planira da obavi više od 800 čarter letova ka popularnim destinacijama u Turskoj, Egiptu, Grčkoj i Tunisu.\nKada je u pitanju Grčka, putnici mogu očekivati turističke aranžmane sa direktnim čarter letovima za Rodos, Krit, Skijatos, Krf, Kefaloniju, Zakintos i druge popularne destinacije. "Iako su ograničenja u putovanjima izazvana pandemijom korona virusa i dalje prisutna, mi se zajedno sa našim partnerima, turističkim agencijama, trudimo da putnicima pružimo što veći izbor destinacija", izjavio je viši menadžer agentske i korporativne prodaje u Er Srbiji Boško Rupić.\n- Tim studenata Elektrotehničkog fakulteta (ETF) u Beogradu napravio je aplikaciju za dugoročno predviđanje zagađenosti vazduha, objavila je Studentska unija matematičara "SUMA", pri Matematičkom fakultetu u Beogradu.\nStudenti ETF-a Pavle Šoškić, Nikola Maksić, Marko Skakun i Đorđe Marjanović, članovi tima "Tarabići", pobednici su prvog "hakatona" u organizaciji unije "SUMA".\nOni su za samo 24 sata, koristeći trenutne vrednosti zagađenja i aktuelne meteorološke podatke lokalnih mernih stanica, napravili aplikaciju koja predviđa zagađenje vazduha i do 10 dana i time osvojili nagradu od 100.000 dinara i plaćenu praksu u kompaniji "Endava".\nNa ovogodišnjem "hakatonu" učestvovalo je 10 timova s pet tehničkih fakulteta.Tema je bila aktuelan problem zagađenosti vazduha, a studenti su predstavili nove, zanimljive i originalne softvere koji mogu pomoći.\nNa "SUMA" "hakaton" prijavilo se više od 200 učesnika u 61 timu, a posle kvalifikacija se došlo do 10 najboljih.Cilj takmičenja bio je da poveže studente širom Srbije i omogući im da testiraju veštine i znanje, i dda steknu iskustvo za usavršavanje i rad.\nZavršena istraga protiv Miroslava Aleksića, čeka se odluka o podizanju optužnice\n- Više javno tužilaštvo u Beogradu okončalo je istragu protiv Miroslava Aleksića, vlasnika škole glume koji je osumnjičen za niz silovanja i polnih uznemiravanja, a odluka da li će optužnica protiv njega biti podignuta očekuje se u narednim danima.\nU tužilaštvu je za današnje "Večernje novosti" potvrđeno da su tokom istrage prikupljeni potrebni dokazi i veštačenja na osnovu kojih će u narednim danima uslediti odluka o eventualnom podizanju optužnice.\nTužilaštvo će odlučivati i da li će tražiti produženje pritvora za Aleksića, u kojem je od hapšenja 11. januara, piše taj list.Aleksiću se na teret stavlja ukupno 19 krivičnih dela, od kojih osam silovanaja i 11 polnih uznemiravanja, izvršenih od 2008. do 2020. godine.\n- Advokat Čeda Kokanović izjavio jeda će podneti žalbu Povereniku za informacije od javnog značaja zbog odluke beogradskog Medicinskog fakulteta da ne dozvoli uvid u sudsko medicinsku obdukciju bivšeg funkcionera Srpske napredne stranke, advokata Vladimira Cvijana.\n"Medicinski fakultet u Beogradu je zahtev odbio s rutinskim birokratskim obrazloženjem, što ima smisla kad je u pitanju lice nepoznato javnosti, čiju privatnost je naravno potrebno zaštititi. Ovde se, međutim, radi o ličnosti čija smrt izaziva veliko interesovanje javnosti i nosiocu važnih državnih i političkih funkcija", rekao je Kokanović agenciji Beta.\nU obrazloženju rešenja, dekan Medicinskog fakulteta Nebojša Lalić je, između ostalog, naveo da je članom 7. Zakona o zdravstvenoj dokumentaciji i evidencijama u oblasti zdravstva propisano da podaci o ličnosti sadržani u medicinskoj zdravstvenoj dokumentaciji moraju biti zaštićeni od objavljivanja i svake druge zloupotrebe.\n- Udruženje novinara Srbije (UNS) zatražilo jeda policija što pre otkrije ko je ispisao preteći grafit na fasadi poslovne zgrade u Novom Sadu u kojoj se nalaze prostorije portala NS Uživo i ispita da li je reč o zastrašivanju novinara ovog portala.\n"UNS ističe da su pretnje koje mogu da ugroze bezbednost novinara nedopustive i očekuje da policija u ovom slučaju deluje efikasno", navodi se u saopštenju UNS-a.\nKako se navodi u saopštenju, novinari portala NS Uživo juče ujutru su, na zgradi u kojoj radi ova redakcija, zatekli grafit sa pretećom porukom "SNS Uživo bednici, dani su vam odbrojani.\n"Pisali smo o malverzacijama, političarima, kriminalcima, ali nije normalno da se ikakav pritisak vrši zbog toga o čemu pišemo", kazao je Bilić, koji dodaje da je taj grafit prekrečen nakon što su kolege izvestile o ovom slučaju, te da će danas podneti krivičnu prijavu protiv NN lica i tražiti da im se dostave snimci nadžornih kamera.\nUmesto koncertne dvorane, Niš će dobiti park\n- Prostor na Bulevaru Nemanjića, pored gradilišta tržnog centra "Delta planet", na kojem je ranije planirana izgradnja koncertne dvorane, biće preuređen u park, najavili su predstavnici grada Niša.\nGradonačelnica Niša Dragana Sotirovska je kazala da je ovih dana započelo uređenje "šume" koja se nalazi na samom prostoru bulevara i naglasila da će na tom prostoru ostati svo "zdravo" drveće.\nIstakla je da veruje da će radovi teći brzo tako da će grad imati vrlo brzo jedan uređen prostor.\nGradski većnik Nenad Stanković kazao je da će to dosadašnje "ruglo" grada raskrčiti radnici javno-komunalnog preduzeća "Mediana" i dodao da će biti puno posla jer se osim šiblja, na tom prostoru nalaze i divlje deponije.\nStranković je ranije rekao da novi park neće biti "komercijalizovan", tako da u njemu neće biti trafika i kafića.\nTakođe je potvrdio da je grad odustao od plana da na prostoru pored Bulevara Nemanjića bude izgrađena koncertna dvorana."Nismo odustali od koncertne dvorane, ali smatramo da treba naći bolju, primereniju lokaciju i da ovde ipak treba da bude park, jer ima malo zelenih površina u ovom betonu", izjavio je Stanković.Izgradnju koncertne dvorane na uglu Bulevara Nemanjića i ulice Blagoja Parovića najavio je još semptembra 2017. godine tadašnji ministar kulture Vladan Vukosavljević.\nNajavio je takođe da će se izgradnja finansirati iz republičkog budžeta i da bi dvorana trebalo da bude završena za četiri do pet godina.\nEpidemiolog: Propust u vakcinisanju žene koja je primila različite vakcine\n- Rukovodilac čačanskog radnog tima epidemiolog Mihailo Luković rekao je danas da se u slučaju Čačanke koja je primila različite vakcine prilikom protiv korona virusa dogodio propust, ali je izrazio uverenje da ona zbog toga neće imati zdravstvenih problema.\nPrema Lukovićevim rečima u toku je inspekcijski postupak utvrđivanja svih činjenica tog slučaja.Direktor Zavoda za javno zdravlje u Čačku Aksentije Tošić rekao je da će zdravstveno stanje žene koja je primila različite vakcine biti praćeno, kao i da će se kod nje proveravati nivo antitela na korona virus.\n- Policija Kosova je odbacila kao netačno izveštavanje nekih medija o ulasku srpske žandarmerije na teritoriju Kosova."Kako bi se javnost pravilno informisala o nekim člancima objavljenim u nekim medijima, gde je naglašeno da je srpska žandarmerija pre jedan dan ušla na teritoriju Kosova na području Karačeva, policija Kosova obaveštava i istovremeno ističe da objavljeni članci nisu istiniti i ne spadaju u nikakve zvanične informacije", navodi se u saopštenju policije.\n"Zbog toga smatramo da javno mnjenje mora biti pravilno i korektno informisano, kosovska policija će i ubuduće biti posvećena ostvarivanju svojih zakonskih nadležnosti i odgovornosti prema građanima i zemlji, kao i tačnom informisanju javnog mnjenja", navodi se u saopštenju policije.


Bulevar Umetnosti - Mesto gde živi umetnost - Kurs keramike za odrasle\nUpoznajte se sa tajnama jednog od najstarijih zanata. Odaberite relaksirajući i kreativno ispunjujući hobi. Bilo da želite amaterski, ili kasnije profesionalno i samostalno da se bavite keramikom na našem kursu imaćete priliku da se oprobate u kompletnom procesu izrade jednog keramičkog predmeta. Ovaj vid edukacije predstavlja jedinstven pristup u savlađivanju osnovih tehničkih, tehnoloških i estetskih veština potrebnih za samostalno bavljenje keramikom.\nBilo da ste apsolutni početnik ili već imate nekog iskustva u keramici naši edukatori će sa Vama raditi kroz individualno osmišljen program prilagođen Vašim mogućnostima. Individualni pristup je omogućen kroz rad u malim grupama sa stručnim i iskusnim edukatorima. Polaznici mogu biti svih uzrasta, a individualni pristup omogućava da se priključite bilo kojoj grupi u kojoj trenutno ima mesta, u bilo kom trenutku. To podrazumeva da ne postoji fiksni početak kursa i da nas već sad možete kontaktirati kako bi dobili informaciju u kojim terminima ima slobodnih mesta i možete krenuti već sledeće nedelje ili u bilo kom drugom trenutku koji Vam odgovara. Takođe Vi imate potpunu kontrolu nad trajanjem same edukacije koja se uplaćuje na mesečnom nivou. Dakle, sam kurs ne traje mesec dana već se uplaćuje na mesečnom nivou. Da li ćete sa nama biti mesec, tri ili više, zavisi samo od Vas i Vaših potreba.\nTehnike koje se izučavaju spadaju u domen ručne izrade upotrebnih i ukrasnih keramičkih predmeta kao i izrade predmeta na grnčarskom točku. Kurs se održava jednom nedeljno u odabranom terminu, u trajanju od tri sata koja su podeljena na dva dela. U prvom se izučavaju tehnike ručne izrade predmeta od keramike, a na drugom se savlađuju osnove rada na grnčarskom točku (rad na točku je opcionalan i ukoliko se odlučite samo za tehnike ručne izrade obezbeđeni su popusti). Ono što uvek napomenemo je da je za savlađivanje tehnika izrade na grčarskom točku potrebno minimum tri meseca rada, mada je to naravno individualno kod svakog polaznika. Svakako, preporučujemo pohađanje kursa u trajanju od 3 do 6 meseci kako biste uspeli da prođete sve one najosnovnije segmente ovog zanata. Svaki polaznik ima priliku da se upozna sa celokupnim procesom izrade predmeta od keramike, od idejnog rešenja i pripreme materijala do dekoracije i finalnog pečenja. Atelje je opremljen potrebnim alatima, mašinama i materijalom tako da ništa dodatno nije potrebno kupovati.\nBroj oglasa : 3


SASTANAK U ABU DABIJU Predsednik Srbije razgovarao sa princom prestolonaslednikom Ujedinjenih Arapskih Emirata\nPredsednik Republike Srbije Aleksandar Vučić sastao se danas u Abu Dabiju sa princom prestolonaslednikom Ujedinjenih Arapskih Emirata šeikom Mohamedom bin Zajedom al Nahjanom sa kojim je razgovarao o načinima jačanja saradnje u oblasti ekonomije, trgovine i razvoja, kao i aktuelnim regionalnim i međunarodnim pitanjima od zajedničkog interesa.\nPredsednik Vučić je rekao da je saradnja sa UAE od najvećeg značaja za Srbiju, s obzirom na napredak koji ta zemlja ostvaruje u svim oblastima, ako i sve važnije mesto koje zauzima na međunarodnoj sceni.\nDvojica sagovornika su se dogovorili da zajednički rade na unapređenju ekonomskog, a posebno investicionog partnerstva dveju zemalja. U razgovoru je izraženo zadovoljstvo zbog velikog napretka projekta Beograd na vodi, kao i zbog nastavka saradnje kroz ulaganje Etihada u Er Srbiju.\nPredsednik Vučić i šeik Mohamed razmotrili su i moguće buduće projekte u oblasti energetike i poljoprivrede, kao i obrazovanja.\nPredsednik Srbije obavestio je šeika Mohameda da istrajavanje Prištine na taksama na robu iz centralne Srbije, kao i na formiranju vosjke tzv. Kosova, izaziva veliku zabrinutost Srbije za budućnost srpskog naroda na Kosovu i Metohiji. On je zamolio šeika Mohameda da svojim uticajem u različitim međunarodnim krugovima obezbedi podršku za rešavanje problema mirnim putem.\nDačić sa državnim ministrom Ujedinjenih Arapskih Emirata\nPredsednik Vučić danas u Ujedinjenim Arapskim Emiratima\nAlbanci najavili protest ispred sedišta Ujedinjenih nacija u Njujorku\nHAOS U NOVOM PAZARU Zukorlić sa naoružanim obezbeđenjem upao u Skupštinu grada\nViše od 50 pristalica Stranke pravde i pomirenja (SPP), čiji je predsednik Muamer Zukorlić, nasilno je danas ušlo na sednicu Skupštine grada Novog Pazara i blokiralo rad lokalnog parlamenta, javio je RTV Novi Pazar.


Uoči početka dananjeg sastanka bilo je nagoveštaja da bi sporazum mogao biti postignut, ali izgleda da dve partije još uvek ne mogu da se dogovore oko raspodele vlasti, prenosi Kosovo onlajn.\nDvojica političara su, nakon dvočasovnog sastanka, prvog posle zvaničnog Kurtijevog imenovanja za mandatara, bez izjava za medije napustili zgradu parlamenta u Prištini u kojoj su razgovarali iza zatvorenih vrata.\nViše informacija o današnjem sastanku očekuje se da će saopštiti njihove stranke.\nOd izbora održanih 6. oktobra prošle godine albanski radikalni pokret Samoopredjeljenje i DSK nastoje postići koalicioni sporazum uz posredovanje ambasadora zapadnih zemalja.\nPredsednik samoproglašenog Kosova Hašim Tači uputio je 20. januara zvaničan dopis kojim parlament obavještava da je mandatar za sastav nove vlade Kurti.\nTači je tada naveo da počinje da teče Ustavni rok od 15 dana za formiranje vlade.\nKoalicioni sporazum o formiranju vlade se čeka već tri meseca, a sporna tačka je raspodela pozicija.\nDSK je, pored ostalog, tražio poziciju predsednika Kosova, dok je Samoopredeljenje smatralo da o tome treba razgovarati kada aktuelnom predsedniku Hašimu Tačiju istekne mandat u proleće 2021. godine.\nKosovski mediji: DSK i Samoopredeljenje POSTIGLI SPORAZUM o formiranju vlade, Kurti novi premijer


RK Borac traži da se prekine sezona Premijer lige BiH i da mu bude dodijeljena titula prvaka – Sport Centar RK Borac traži da se prekine sezona Premijer lige BiH i da mu bude dodijeljena titula prvaka – Sport Centar\nRukometni klub Borac m:tel oglasio se saopštenjem za javnost u kojem pokreće inicijativu za prekidanje takmičenja u tekućoj sezoni Premijer lige BiH za rukometaše.\nBanjalučani smatraju da se neće uskoro steći uslovi za normalan nastavak prvenstva te je stoga potrebno donijeti odluku o potpunom prekidu sezone, odnosno proglašenju aktuelnog stanja na tabeli kao zaključno.\nSaopštenje bivšeg evropskog prvaka prenosimo u potpunosti:\nPodsjetimo, sezona u rukometnoj Premijer ligi BiH prekinuta je 7. marta poslije odigranih 18 kola. Borac je na prinudnu pauzu otišao kao lider prvenstva, sa 46 bodova, četiri više od drugoplasirane Gračanice.\nLigu bi popunila tri nova kluba, i to šampion Republike Srpske (sezona u Prvoj ligi RS je prekinuta, a titulu su osvojili rukometaši Dervente), te šampioni Prve lige Federacije BiH, grupa Jug i grupa Sjever.


Vantelesna oplodnja nakon pandemije coronavirusa - Neplodnost - Ringeraja.rs\n88.348 registrovanih članova\nUredništvo portala Ringeraja.rs, 12.5.2020\nPandemija coronavirusa zaustavila je parove kako u Srbiji, tako i u svetu, na putu ka roditeljstvu. Na taj način, u Srbiji, najviše su pogođene žene koje su u toku trajanja vanredne situacije napunile 42 godine i izgubile pravo na proceduru vantelesne oplodnje o trošku RFZO-a, ili nemaju vremena da se jave na komisije do 42. rođendana.\nNastavak rada donosi i druge nejasnoće: Da li će parovi koji su prinuđeni da svoje započete vantelesne oplodnje završe zamrzavanjem embriona morati da se jave na komisije radi procedure krioembriotransfera? Takođe, mnogim parovima su istekle analize, pa se postavlja pitanje da li će se produžiti njihovo važenje.\n,,Mnogo je nedoumica sa kojima se sada suočavamo, ali ostala je i dalje jedna velika želja, a to je da svi budemo roditelji. Zato se nadamo da će se procedure vantelesne oplodnje što pre otpočeti i da će mnogo parova dobiti svoju dugo očekivanu šansu ”, izjavila je Sandra Jovanović, predsednica Udruženja Šansa za roditeljstvo.\nPitali smo dr ginekologa: dve ovulacije u ...\nZvoncica_ u 17:15\ninvazijaleptira u 17:14\nu temi RE: Mesta za obici u Vojvodini\nAna RR u 17:11\njabudic u 16:57\nu temi RE: Dete i roditelj u istoj kadi\nemicaa RR u 16:56\nu temi RE: "Prijatelji" posle porođaja


Hotelijerstvo o smeru – Departman za Geografiju, Turizam i Hotelijerstvo\nStudije hotelijerstva na DGTH-u se zasnivaju na multidisciplinarnom pristupu i sinergiji teorijskih i praktičnih znanja, a pored stručnih predmeta, stiču se i i znanja iz oblasti kao što su ekonomija, menadžment, primena informacionih tehnologija, marketing i strani jezici, što ima za cilj što kvalitetnije osposobljavanje za rad u ovoj delatnosti. Savremena teorijska i praktična znanja i veštine koje se stiču tokom studija omogućavaju lakše snalaženje u najsloženijim situacijama u toku obavljanja radnih obaveza. Hotelijerstvo je jedna od najotpornijih, najprilagodljivijih i najdinamičnijih industrija na svetu. To je industrija stalnih promena, gde se tehnologije i inovacije integrišu radi poboljšanja iskustva gostiju, i stvaraju se novi koncepti a sve u cilju zadovoljavanja promenljivih potreba korisnika. Što se svet više menja, sve se više otvaraju mogućnosti za nove poslove u ovoj delatnosti.\nStudenti na OAS Hotelijerstva imaju obaveznu praksu u trajanju od dva meseca. Svaka godina studija uključuje rad u različitim sektorima, što omogućava da se na kraju studija stekne kompletan utisak o funkcionisanju jednog ugostiteljskog objekta. Neki od objekata u kojima su studenti do sada obavljali praksu su:\nHotel Dorchester (London, UK)\nHotel Rodos Palace (Rodos, Grčka)\nHotel Splendid (Bečići, Crna Gora)\nHotel Life Class (Portorož, Slovenija)\nHotel Sheraton (Novi Sad)\nHotel Grand (Kopaonik)\nKonstantno praćenje trendova i brzo prilagođavanje nastalim promenama je imperativ u ovoj delatnosti, što iziskuje permanentno usavršavanje veština i usvajanje novih znanja. Shodno tome, studenti OAS Hotelijerstva imaju mogućnost da:\nDobiju sertifikat za rad u PMS (Property Management System) neophodnim za hotelsko poslovanje,\nZakorače u svet vina i usvoje neohodna znanja za dobijanje sertifikata poznavalaca vina (nivo obuke 2/3) na srpskom i engleskom jeziku.\nProfesori i asistenti na smeru OAS Hotelijerstvo se pomoću brojnih projekata konstantno usavršavaju sa ciljem da poboljšaju kvalitet izvođenja nastave. Primeri takvih projekata su:\nStudija izvodljivosti za izgradnju hotela visoke kategorije sa aqua parkom\nRegeneracija istorijskog nasleđa u kontekstu održivog razvoja turizma i profilisanja novih tematskih ruta.\nA za kraj pogledajte iskustva naših studenata na smeru OAS Hotelijerstva:


Rast referentne kamatne stope malo utiče na kredite\nBEOGRAD – Sekretar Udruženja banaka Srbije Vladimir Vasić izjavio je danas da je povećanje referentne kamatne stope instrument Narodne banke Srbije kojim se reaguje na inflaciju i da će se vrlo malo odraziti samo na dinarske kredite.\n„Normalna inflacije je dva odsto, toleriše se do četiri procenta, a u trenutku kada je kod nas inflacija 8,8 odsto to je signala za intervenciju. Povećanjem refernetne kamatne stope NBS je poslala signal bankama da postoje inflatorna očekivanja i da bi ona morala u narednih nekoliko meseci da se vrate u raspon od dva do četiri odsto“, rekao je Vasić za Tanjug.\nObjasnio je da se bazna inflacija u Srbiji kreće oko 4,2 odsto, a uvezena ili tranzitorna je viša i ona je posledica pokidanih lanaca snabdevanja usled pandemije kovida 19, poskupljanja hrane, najpre zbog prošlogodišnje suše, zatim i aktuelnog sukoba u Ukrajini.\n„Rusija i Ukrajina imaju 30 odsto svetskih rezervi žita i onda to sve utiče na inflatorna kretanja i naravno da naša centralna banka koristi lekove koji se koriste u takviim situacijama. Šta će se dogoditi to ćemo tek da vidimo, ali je činjenica da je ovo mali pomak na tržištu i neće se drastično odraziti na cene finansijskih usluga“, rekao je Vasić.\nPrecizirao je da povecanje referentne kamatne stope znači rast belibora, koji utiče na formiranje kamata na dinarske kredite.\n„Ovo je signal bankama da razmisle o svojoj kreditnoj politici i eventualno koriguju cene svojih usluga, a to se radi da bi smanjili likvidnost na tržištu, jer kad imamo mnogo novca onda se kupuje i ne pita za cenu. Ovo je poruka da vodimo računa da ne kupujemo najskuplje proizvode, a onda je to poruka i onima koji žele u inflaciji da zarade i podižu cene, ne zato što imaju razloga nego zato što žele da stvore dodatni profit koji je generator inflacije“, objasnio je Vasić.\nOcenio je da će u slučaju da se brzo okonča rat u Ukrajini inflacija da se vrati u normalne granice.\nVasić je naglasio da građani koji su uzeli dinarske kredite mogu očekivati da će narednih meseci imati blago povećanje kamate.\n„Ako imate kredit od 300.000 dinara na 48 meseci rata bi mogla da se uveća za 70 dinara“, precizirao je Vasić.\nOn je naveo da je prosečna zaduženost u Srbiji između 1.700 i 1.800 evra i ocenio kakao je dobro to što je štednja viša od zaduženosti i iznosi oko 2.000 evra po glavi stanovnika, a to je, kaže, indikator da smo obazrivi kada uzimamo kredite.


Odgovaranje na poziv sa tastature u timovima - Office podrška\nOdgovaranje na poziv sa tastature u timovima\nKada primite poziv u Microsoft timovima, čućete melodiju. Ako ste zaposleni u drugoj aplikaciji, pritisnite kombinaciju tastera ALT + TAB da biste se ponovo fokusirali na timove (ili karticu + TAB ako radite na Mac računaru). Ako aktivno radite u timovima, samo jedan taster se udaljava od odgovaranja na poziv ili odbijanje. Evo šta treba da uradite.\nAko radite u aplikaciji za stone računare, pritisnite kombinaciju tastera ALT + R da biste odgovorili na poziv ili kombinaciju tastera ALT + SHIFT + R da biste ga odbili.\nZa one koji rade u Veb aplikaciji u operativnom sistemu Windows, pritisnite kombinaciju tastera CTRL + ALT + R da biste odgovorili na poziv i pritisnite kombinaciju tastera CTRL + ALT + SHIFT + R da biste ga odbili.\nDa biste odgovorili na poziv u aplikaciji za stone računare, pritisnite kombinaciju tastera CTRL + R. Da biste odbili poziv iz aplikacije za stone računare, pritisnite kombinaciju tastera CTRL + SHIFT + R.\nAko radite u Veb aplikaciji, pritisnite kombinaciju tastera CTRL + Command + R da biste odgovorili na poziv i CTRL + Command + SHIFT + R da biste ga odbili.


Ministry of Programming - Zlatni sponzor FIT CC 2021\nNapisao/la FIT Mostar - Objavljeno 11.05.2021. 14:39\nS velikim ponosom vam predstavljamo još jednog Zlatnog sponzora ovogodišnjeg FIT Coding Challenge 2021 – Ministry of Programming!\nStartup-studio osnovan 2015. godine u Sarajevu, Ministry of Programming je kompanija specijalizirana za izgradnju startupa od temelja u domenima kao što su investiranje, zdravstvo, finansije, muzika, biotehnologija i sl. Ministry of Programming ima ambiciozan cilj: pružiti aktivnu podršku preduzetnicima u kreiranju novih proizvoda i usluga kroz poslovno savjetovanje, razvoj i dizajn, te investicije.\nSa svojim kreativnim timom koji čine pojedinci iz cijele BiH i šire, MOP je izrastao u jednu od najbrže rastućih kompanija za izgradnju, podršku, poslovno savjetovanje i razvoj startupa u Srednjoj Evropi i šire sa rastom od 1200+% od osnivanja, više od 80 proizvoda u svom portfoliu, te partnerima iz više od 11 zemalja do sada.\nDinamika tehnološke industrije poslužila je timu kao dodatna motivacija za konstantno stvaranje vrijednosti svojim radom, pravovremen proces iteracije, te kreiranje timskog uspjeha. Veliki broj lokalnih i međunarodnih priznanja poslužili su kao još jedan kredibilan dokaz da vrijednosti koje njeguju unutar kompanije mogu donijeti kvalitetne rezultate ukoliko im se posveti.\nU 2020. godini, Financial Times je kompaniju uvrstio među najbrže rastuće kompanije u Evropi. Također, postali su jedna od najbrže rastućih tehnoloških kompanija u Srednjoj Evropi (po Deloitte-u). Ovaj uspjeh osigurao im je i mjesto na Deloitteovoj listi Fast Fast 500 EMEA.\nPored toga, kompaniju je Vijeće stranih investitora u BiH (FIC) proglasilo među najinovativnijim kompanijama u Bosni i Hercegovini u 2017. godini.\nKao mala porodična kompanija koja je krenula sa timom od 4 osobe – braća Rešad i Faris, Rešadova supruga Amra i njihova sestra Ajla uz nekoliko vrsnih inžinjera, ono na što su najponosniji je rast njihovog tima koji danas broji više od 150 kreativnih, ambicioznih i posvećenih profesionalaca od kojih svaki dan mogu naučiti nešto novo.\nZajedno su pomogli izgraditi preko 30 kompanija i učestvovali u realizaciji preko 80 novih proizvoda, uključujući društvene mreže, pretraživače, kripto platforme, mobilne aplikacije i hardver. Sveukupno, MOP procjenjuje da su generirali preko pola milijarde eura tržišne vrijednosti na domenama kao što su Fintech, HealthTech, IoT, E-Commerce i sl.\nSvojim svakodnevnim radom, timskim pristupom rješavanju mnogobrojnih startup izazova, te partnerskom pristupu koji imaju sa svim preduzetnicima s kojima rade, Ministry of Programming želi pokazati da BiH posjeduje ozbiljan potencijal za kreiranje vrijednosti na globalnom nivou svojim znanjem, te kapacitet za rješavanjem najkompleksnijih poslovnih izazova.\nDragi MOP tim, raduje nas vaše učešće i podrška ovogodišnjem FIT CC 2021!


Turizam u Srbiji | Infostar\nInfostar» Svet informacija» Svet putovanja» Turizam u Srbiji\nDomaći turizam podrazumeva upoznavanje sopstvene države i njenih značajnih gradova, znamenitosti, prirodnih lepota i svega drugog što jedna zemlja može da pruži prvenstveno svojim građanima, pa onda i inostranim sugrađanima. Nekako se čini da je domaći turizam u Srbiji zapostavljen i da su za našu državu više zainteresovani stranci nego mi sami.\nPredstavljam vam jedan od naših najpoznatijih gradova koji je skoro proglašen i za evropski grad kulture 2021.godine – Novi Sad. Ova sadašnja kulturna prestonica od davnina važi za multikulturani grad u kojem živi 26 nacionalnih manjina, a koji se nalazi na bitnom geografsko-saobraćajnom položaju, na reci Dunav. Još u doba Habzburške monarhije, Novi Sad je bio važan deo društveno-kulturno-političkog života, pa su ga prozvali I “Srpskom Atinom”.\nU njemu se nalazi i najstarija naučno-kulturna ustanova Matica Srpska, najstarije pozorište – Srpsko narodno pozorište, a danas ga krase I brojni muzeji, galerije, kulturni spomenici, različiti verski objekti, kulturno-obrazovne ustanove I festivali. Ono po čemu je Novi Sad najprepoznatljiviji jeste Petrovaradinska tvrđava, čija je izgradnja počela 1692.godine radi odbrane od eventualnog ponovnog napada Turaka.\nDanas se na njoj održava najpoznatiji muzički festival u Evropi, ali sve više i u svetu – EXIT!\nOsim ovog, u Novom Sadu se održavaju I sledeći festivali – Cinema city, Zmajeve dečje igre, NOMUS, Festival uličnih svirača, INFANT, Dani Brazila, PROSEFEST, Sterijino pozorje, Novosadski džez festival, Međunarodni novosadski književni festival, EVRO-IN Film, kao I jedina oficijalna nedelja mode u Srbiji – Serbia Fashion week!\nPored svih značajnih dešavanja što u istoriji, što danas, ne čudi da je Novi Sad proglašen za evropski grad kulture!\nPogledajte kategoriju: Hoteli


Dačić sa grupom privrednika Mozambika o unapređenju saradnje\n► Dačić sa grupom privrednika Mozambika o unapređenju saradnje\n12.07.2018 Beograd/ Maputo\nMinistar spoljnih poslova Srbije Ivica Dačić razgovarao je danas u Maputu sa grupom istaknutih privrednika Mozambika predvođenih predsednikom upravnog odbora Konfederacije privrednih asocijacija Mozambika Agostinom Vumom, koji su iskazali interes za unapređenje trgovinske saradnje.\nAgostino Vuma pokazao je interesovanje i za uspostavljanje komunikacije sa Privrednom komorom Srbije u cilju unapređenja privredne saradnje i ekonomske razmene i predložio da se uspostavi i saradnja odgovarajućih sajamskih asocijacija.\nSagovornici su razmatrali i mogućnost zajedničkog nastupa na trećim tržištima, a poseban akcenat je stavljen na mogućnost saradnje i transfera tehnologije u oblasti poljoprivrede i industriji prerade hrane, dodaje se u saopštenju.\nGrad Beograd odbio je ponudu kompanije "Delta" za partnerstvo u rukovođenju "Sava centrom", zbog nepotpunog biznis plana u vezi sa brojem postojećih zaposlenih koji bi bili preuzeti u novoosnovano zajedničko preduzeće, piše današnji Blic.\nVladimir Vesić je izabran za novog generalnog sekretara Udruženja banaka Srbije, saopštilo je danas to udruženje.


Grčka se priprema za predsedavanje EU\nGrčka koja se bori da izađe iz dužničke krize, priprema se za predsedavanje Evropskom unijom u prvoj polovini 2014. godine koje će biti "spartansko", izjavio je zamenik ministra spoljnih poslova Dimitris Kurkulas.\n"S obzirom na finansijsku situaciju, imaćemo veća ograničenja sredstava za predsedavanje u odnosu na zemlje koje su poslednjih godina predsedavale, to će biti veoma spartansko predsedavanje", rekao je Kurkulas agenciji Frans pres.\nKurkulas je tako najavio da će svi sastanci biti održavani u Atini kako bi se izbegli putni troškovi.\nNakon odluke Ministarstva finansija Grčke o budžetu od 50 miliona evra za predsedavanje EU, Kurkulas je istakao da ta sredstva obuhvataju troškove svih ministarstava uključenih u pripreme i za samo predsedavanje, kao i troškove diplomatskih misija u Briselu. On je čak izrazio nadu da će deo novca biti sačuvan i vraćen Ministarstvu finansija.


Generalna Skupština UN usvojila je rezoluciju kojom se odbacuje američko priznanje Jerusalima kao prestonice Izraela sa 128 glasova za, 9 protiv I 35 uzdržanih. Rezolucija nije obavezujuća, ali ima morlanu težinu I pokazuje raspoloženje većine u međunarodnoj zajednici.\n“SAD će zapamtiti ovaj dan u kojem su napadnute u Generalnoj skupštini UN zbog odluke koju su donele kao suverena država. Setićemo se toga kada nas budu zvali da ponovo damo najveći doprinos UN. Setićemo se toga I kada nas mnoge zemlje budu zvale da im pomognemo novcem ili uticajem”, rekla je Niki Hejli pre nego što je rezolucija usvojena.\nAmerički predsednik Donald Tramp nedavno je odlučio da SAD priznaju Jerusalim kao prestonicu Izraela I presele svoju ambasadu tamo, što je velika promena u američkoj politici prema toj zemlji.\nPre Generalne skupštine, Savet bezbednosti UN je usvojio rezoluciju kojom se “duboko žali zbog odluke o status Jerusalima”, a za koju je glasalo 14 od 15 članica Saveta bezbesdnosti osim SAD koje su uložile veto I sprečile njeno usvajanje.


Raspored - Radio Slobodna Evropa, Ponedjeljak/ponedeljak 14 januar/siječanj 2008\nU emisiji Radija 27, osim dnevnih događaja i onog najaktuelnijeg minulog vikenda, tema je i pravoslavna Nova godina, uz javljanje reportera «uživo» sa terena. Redovna rubrika je Raseljeničko-povratnička mini-hronika\nEmisija namijenjena slušaocima u Crnoj Gori. Iz današnje emisije: poglavar Srpske pravoslavne crkve u Crnoj Gori Amfilohije ponovo prijeti kletvama po Crnoj Gori. Ozvaničen prvi kandidat za predstojeće predsjedničke izbore u CG - Srpska lista kandidovala Andriju Mandića.\nU emisiji istražujemo sve izraženiji klerikalizam pojedinih velikodostojnika Srpske pravoslavne crkve, u kojem se ne preza čak ni od srednjovekovne prakse kletvi; slušaoci će čuti više pojedinosti i o sve udaljenijim stavovima u vladajućoj koaliciji Srbije o evrointegraciji zemlje; osvrnućemo se i na izjavu srpskog šefa diplomatije da u slučaju proglašenja nezavisnosti, podela Kosova nije isključena; u okviru predstavljanja kandidata za predsedničke izbore u Srbiji, danas ćemo predstaviti kandidata Velimira Ilića; izvestićemo i o početku suđenja grupi vehabija, optuženoj u septembru za terorizam i nedozvoljeno držanje oružja i eksploziva.\nU emisiji između ostalog objavljujemo: Istraga u Komandi EUFOR -a u BiH o tehničkoj ispravnosti goriva i helikoptera, u čijem padu je u blizini Skoplja, u subotu, poginulo 11 makedonskih vojnika. Šta je dogovoreno na sastanku premijera Federacije BiH Nedžada Brankovića i resornih ministara iz svih 10 kantona o "zauzdavanju " rasta cijena i o poboljšanju životnog standarda? Švedska vlada pomaže program reforme javne uprave u BiH. Štediše, kojim nije vraćena devizna ušteđevina, najavljuju nove proteste i blokade institucija\nU današnjoj emisiji među ostalim vam nudimo reakcije na Amfilohijevu poruku Crnogorcima da će biti "prokleti" ako priznaju nezavisno Kosovo, analizu hrvatskog prijedloga federalizacije BiH, te detalje s početka suđenja navodnim vehabijama koji su uhapšeni u Srbiji. U Dokumentima dana, uz ostalo, poslušajte i što je portparol EUFOR-a kazao o ispravnosti letjelice koja se u subotu srušila u okolini Skopja i u kojoj je poginulo 11 makedonskih vojnika.


U Parlamentu Gane tuca zbog zakona o porezu na e-transakcije\nTanjug 21. decembra 2021. 10:56\nAKRA – U parlamentu Gane izbila je tuča dok su poslanici raspravljali o predloženom zakonu o porezu na elektronske transakcije koji već nedeljama stvara podele među strankama.\nPorez od 1,75 odsto, koji bi uključivao namete na elektronsko plaćanje, naišao je na veliki otpor opozicije od kada je prvi put predložen prošlog meseca, i zaustavio je usvajanje nacionalnog budžeta, prenosi agencija Rojters.\nKako se navodi, poslanici su izjurili u prednji deo parlamentarnog zdanja nakon što je zamenik predsednika parlamenta DŽozef Osei-Ovusu predložio da se o porezu raspravlja i glasa po ubrzanoj hitnoj proceduri.\nNeki poslanici su razmenjivali udarce i rvali se, dok su drugi pokusavalida ih obuzdaju.\nMinistar finansija Ken Ofori-Arta tvrdi da bi novi namet proširio poresku mrežu i prikupio dodatnih 1,15 milijardi dolara 2022. godine.\nMeđutim, njegov predlog je naišao na negodovanje i podsmeh u Parlamentu kada je prvi put objavljen.\nOni koji se protive ovom predloženom zakonu za porez tvrde da bi on nesrazmerno uticao na ljude sa nižim primanjima i one koji su izvan formalnog bankarskog sistema, a koji se u velikoj meri oslanjaju na transfer novca putem mobilnih telefona.


Uragan "Marija" protutnjao karipskim ostrvima, ovo su posledice\nUragan „Marija“ protutnjao karipskim ostrvima, ovo su posledice\nM. D. 19. septembra 2017. 13:48\nUragan „Marija“ je francuskom ostrvu Martinik u Karipskom moru protekle noći naneo neznatnu štetu, ali su sa drugim francuskim ostrvom na tom području, Gvadelupe, komunikacije trenutno u prekidu pa su razmere pričinjene štete za sada nepoznate, izjavio je danas visoki zvaničnik francuske Civilne zaštite.\n„Na Martiniku su operacije izviđanja još u toku, ali već možemo da vidimo da šteta nije velika“, rekao je novinarima u Parizu Žak Vitkovski, šef francuske Službe civilne zaštite, prenosi Rojters.\nVitkovski je naveo da je na Martiniku oko 25.000 domaćinstava ostalo bez struje, a dve opštine bez pijaće vode, javljaju francuski mediji.\nKako je istakao, uragan „Marija“ trenutno duva brzinom od 70 kilometara na sat i premestio se južno od ostrva Gvadelupe.\n„Trenutno je veoma teško komunicirati sa tim ostrvom. Zato trenutno nemamo informacije o tamošnjoj situaciji“, rekao je on, dodavši da će za nekoliko sati biti sprovedena izviđanja na tom ostrvu i da će prvi precizniji podaci o šteti biti poznati krajem dana.\nUragani opet poludeli: Li ojačao do 3. kategorije, Marija povratila…\nUragan seje užas: „Ovo je potpuno uništenje“, ceo…\nOn je rekao i da su dve osobe lakše povređene na ostrvu Gvadelupe.\nUragan nazvan „Marija“, druga snažna oluja koja je pogodila Karibe ovog meseca, pogodio je južne obale ostrva Gvadelupe, nastavljajući dalje putanjom ka severozapadu, u pravcu Američkih devičanskih ostrca i Portorika.


Posle odmora bolje radimo - UGLJEVIK.INFO\nNaslovna Magazin Posle odmora bolje radimo\nPosle odmora bolje radimo\nPosted on 26. juna 2017.\nMada se verovalo da su ljudi koji ne koriste odmor uspešniji i brže napreduju u karijeri, realnost je potpuno drugačija\nNEKI zaposleni vole da glume žrtve, pa s neskrivenim ponosom jadikuju kako, zbog obima posla, nisu uspeli da iskoriste odmor. Da ne bi trebalo da budu ponosni na tu činjenicu pokazuje jedna američka studija.\nMada se verovalo da su ljudi koji ne koriste odmor uspešniji i brže napreduju u karijeri, realnost je potpuno drugačija. Oni kojima je ostalo između 11 i 15 dana odmora su imali 6,5 odsto manju šansu da dobiju povišicu ili unapređenje od onih koji su iskoristili sve dane.\nRazlog može biti to što su ljudi koji nisu iskoristili odmor preterano pod stresom, pa ne mogu da budu produktivni kao oni koji su se odmarali „za sve pare“. Objašnjenje može biti i to da je reč o manje sposobnim zaposlenima koji nisu stigli da završe sav posao na vreme, pa su zato preskočili odmor. Šta god bio razlog, jasno je da ljudi koji odlaze na odmor neće platiti ceh nazadovanjem u karijeri. I zato, slobodno se odmarajte.\nRezultate, ipak, treba uzeti sa rezervom jer je naručilac studije američka turistička organizacija.\nPrevious article Preživio sudar, poginuo pri padu\nNext article Dvije opštine o saradnji


Podsetimo, prema planu bi 22 kluba koja su obezbedila ili imaju šanse da igraju u plej-ofu, trebalo da se okupe u Orlandu, u okviru kompleksa tamošnjeg Diznilenda, pa da svaki tim odigra po osam takmičarskih utakmica, posle čega bi usledio plej-of.\nIako bi "sve trebalo da bude maltene hermetički zatvoreno", kako bi se rizik širenja novog korona virusa smanjio na najmanju meru, neki NBA asovi podižu glas protiv ove odluke.\nDerik Rouz, Kajri Irving\nPonajpre Kajri Irving, američki reprezentativni plejmejker i član Bruklin Netsa, koji smatra da su dve stvari jako pogrešno urađene.\nPrva - da nisu svi igrači pitani oko toga slažu li se sa planom vlasnika klubova i čelnika lige, kako takmičarskim tako i zdravstvenim, a druga je - jer po njemu insistiranje na igranju mečeva dok traju protesti za rasnu ravnopravnost mogu da skrenu pažnju javnosti sa te važne teme na malo nevažniju, kao što je sport.\nAmerički mediji su dali priličan prostor Irvingovom stavu, ali se razlikuju i u tome koliko igrača je uspeo da "pridobije" (broj varira od 75 do 150, od 450 koliko ima NBA prvotimaca), a i po tome kako analiziraju njegove apele da se sve preispita.\nJedni ističu da je povratak iole normalnom načinu života važan za sve, drugi da bi finansijske posledice otkazivanja lige bile nesagledive. Po mišljenju Bobija Marksa sa ESPN-a, koji se možda i najbolje "razume" u igru brojki i slova kada se radi o finansijama u NBA, igrači bi ostali bez ukupno 1,2 milijarde dolara (jer ne bi dobili 35% primanja). Uz to, liga bi izgubila dve milijarde, ali bi mogla da iskoristi to odbijanje košarkaša da nastupaju - da raskine postojeći kolektivni ugovor i u narednom više novca obezbedi za sebe i klubove, a manje za same aktere na terenu.\nSa druge strane, ima i onih novinara koji se pitaju zašto nisu predstavnici baš svih klubova učestvovali u razgovoru sa čelnicima klubova i lige (zapravo, 28 klubova je imalo predstavnike na tom onlajn sastanku, dva neimenovana nisu), ali upiru prstom i u same članove Sindikata NBA igrača.\nIstiču, naime, da ti predstavnici nisu dovoljno dobro upoznali ostale košarkaše sa svim aspektima plana za nastavak NBA takmičenja, što je i dovelo do ove "pobune", koja je za sada samo verbalna.\nMada, i tu je pitanje koliko je ta "pobuna" zapravo velika, a kolko se o njoj piše iz političkih razloga, jer se neki igrači, poput Donovana Mičela iz Jute, ograđuju od vesti da "zajedno sa Dvajtom Hauardom i Karmelom Entonijem" podržavaju pomenute stavove.


Lg, najnovije vesti - Naslovi.net\nQualcomm ranjivost pogađa 40% mobilnih uređaja\nPC Press pre 4 sati\nOpasna ranjivost, koja je otkrivena u okviru Qualcomm Mobile Station Modem (MSM), mogla bi da pomogne napadačima, i omogući im da pristupe ranjivim telefonima, porukama, istoriji poziva. Napadači će, ukoliko to žele, moći i da prisluškuju razgovore… »\nKonzul Bašol u posjeti Raški\nGeneralni konzul Republike Turske u Novom Pazaru, Bašar Bašol boravio je u prvoj službenoj posjeti Raški. Sa predstavnicima grada razgovarao je omogućnostima saradnje te ih pozvao na svečano otvaranje konzulata koje je planirano za 2.juni… »\nKorejski Kyungshin Cable otvorio fabriku u Smederevskoj Palanci - Posao za 700 radnika\nKorejska kompanija Kyungshin Cable otvorila je u Smederevskoj Palanci fabriku u kojoj će proizvoditi delove za baterije električnih vozila visoke tehnologije, za evropsko tržište. U pitanju je investicija od 20 mil EUR, prva u ovom regionu koja je… »\nŠto bi narodna mudrost rekla, slušaj mene, a radi kako hoćeš. Rusija će raditi kako hoće sa iPhoneima, Facebook i dalje radi šta hoće sa našim podacima, LG više ne radi nikako kada su telefoni u pitanju, američki sud slušao je i Oracle i… »\nLG je posljednji u nizu velikih proizvođača mobilnih telefona koji nije uspio da se prilagodi zahtjevima korisnika. Odluka južnokorejskog giganta LG-a da napusti tržište pametnih telefona je vijest koja je možda iznenadila mnoge, ali ovo nije prvi… »\nDomino magazin pre 21 dana\nLG televizor koji može da se zarola sada je dostupan za kupovinu, u SAD i Koreji za sada. LG OLED R je predstavljen još pre 3 godine na sajmu CES, ali tek sada može da se kupi. I potpuno je radikalan, pošto se ekran neće videti kada ga ne koristite… »\nPametni telefoni pre 22 dana\nLG planira da odradi ažuriranja na Android 11, na nekim modelima čak i na Android 12, uprkos nedavnoj odluci kompanije da ugasi odeljenje za mobilne uređaje. Pročitajte više o ovome u nastavku teksta. LG je doneo tešku odluku da napusti posao sa… »\nLG je maher za velike ekrane. Dok mnoge viđamo svaki dan u svojim domovima u vidu televizora i monitora, a manje verzije držimo u rukama stotinu puta dnevno (veliki deo pametnih telefona koristi upravo ekrane koje proizvodi LG), dotle biznis varijante… »\nBenchmark pre 26 dana\nPrema izveštajima iz Južne Koreje, Samsung je navodno u pregovorima sa kompanijom LG u vezi sa velikom prudžbinom OLED TV panela. Samsung bi mogao biti blizu da sklopi sporazum koji će LG-u omogućiti da svog rivala snabdeva milionima ovih TV panela… »\nRadio 021 pre 2 satajoš 69 povezanih\nBez gužvi za vakcine u Ušću od kada su podeljeni prvi vaučeri (FOTO)\nDanas pre 1 satjoš 46 povezanih\nPravda pre 6 satijoš 42 povezane\niKragujevac pre 6 satijoš 16 povezanih


Beogradska filharmonija: Volite li Bramsa - Dan u Beogradu\nNaslovna » Izlasci » Muzika » Klasika » Beogradska filharmonija: Volite li Bramsa\nBeogradska filharmonija: Volite li Bramsa\nNeko drugi 7. februar 2022. Klasika Postavite komentar\nBeogradska filharmonija i šef-dirigent Gabrijel Felc pripremaju koncert „Volite li Bramsa?“ koji će održati u petak, 11. februara 2022. od 20.00.\nPored dva simfonijska ostvarenja ovog kompozitora, „Varijacija na Hajdnovu temu“ i popularne Simfonije broj 3, program u Kolarčevoj zadužbini čini i Veberova uveritira za operu „Oberon“.\nČuveno pitanje „Volite li Bramsa?“ odnosi se na veći deo repertoara ovog filharmonijskog koncerta. Centralno delo na programu je kompozitorova Treća simfonija, o čijoj popularnosti govori i podatak da je sam autor čak smatrao isuviše popularnom i izvođenom simfonijom, iako svestan njene vrednosti.\nLjubitelji filma će posebno uživati u ovom filharmonijskom koncertu budući da čuvena melodija njenog 3. stava obeležava stari klasik, film inspirisan pomenutim romanom Fransoaz Sagan, sa Ingrid Bergman i Entonijem Perkinsonom.\nIzvođenju ovog remek-dela, prethode „Varijacije na Hajdnovu temu“ koje je premijerno izvela Bečka filharmonija, dok je za dirigentskim pultom bio sam autor.\nFelc i Filharmoničari otvaraju koncert čarobnom i mističnom uvertirom za poslednju operu K. M. fon Vebera, „Oberon“, koja se posle više decenija ponovo nalazi na repertoaru filharmonijskog orkestra.\n„Oberon“ je zasnovan na priči o kralјu patulјaka, koji je sa suprugom vodio raspravu o tome ko je manje veran u braku, muškarci ili žene. Kako na „muzičkom jeziku“ zvuči priča o ovim intrigantnim iskušenjima, pokazaće Filharmonija u petak, a ulaznice za koncert su u prodaji na filharmonijskoj blagajni kao i onlajn. (danubeogradu.rs)\nPrethodni Sahrane i kremacije u Beogradu, 8. februar 2022.\nSledeći Bez struje i bez vode u Beogradu, 8. februar 2022.


Od 55 biračkih mesta na kojima se ponavlja glasanje jedno je na teritoriji Zaječara - Zaječarska hronika\nRepublička izborna komisija saopštila je da će 16. aprila izbori biti ponovljeni na 55 biračkih mesta zbog toga što se na nekima ne mogu utvrditi rezultati glasanja, dok je na drugim poništeno glasanje na izborima održanim 3. aprila.\nGlasanje će biti ponovljeno na predsedničkim izborima na 21. glasačkom mestu, dok će glasanje za narodne poslanike biti ponovljeno na 43 biračka mesta, odlučeno je večeras na dve odvojene sednice RIK-a.\nGlasanje će biti ponovljeno i na jednom biračkom mestu u Zaječaru. Naime, na biračkom mestu broj 28 u Velikom Jasenovcu glasaće se ponovo na predsedničkim izborima.\nTo su po jedno glasačko mesto u Apatinu, Aranđelovcu, Vlasotincu, Preševu i Zaječaru, po dva u Valjevu i Kraljevu i tri u Nišu.\nPredsednik RIK Vladimir Dimitrijević precizirao je da i kada je reč o ponavljanju izbora za narodne poslanike, postoje dve grupe rešenja – prvo se odnosi na 30 biračkih mesta gde će biti ponovljeno glasanje jer je konstatovano da se rezulati ne mogu utvrditi, a drugo na 13 mesta gde je ponišeno glasanje.\nDimitrijević je rekao da se u prvoj grupu glasanje ponavlja u Beogradu na dva biračka mesta, u Barajevu i na opoštini Palilula, na pet u Valjevu, na po tri u Negotinu i Trsteniku, po jednom u Aradnjelovcu, Babušnici, Velikoj Plani, Golupcu, Kosjeriću, Crnoj Travi, Kragujevcu, Kraljevu, Majdaneku, Pančevu, Petrovcu na Mlavi, Preševu, Prijepolju, Sokobanji, Svrljigu i na dva u Vlasotnicu.\nGlasanje će takođe biti ponovljeno 16. aprila i na biračkim mestima na kojima je rešenjima nadležnih lokalnih izbornih komisija poništeno glasanje, a među tih 13 mesta tri su u Valjevu, dva u Trsteniku, po jedno je u Babušnici, Barajevu, Zvezdari, Velikoj Plani, Vlasotincu, Lapovu, Petrovcu na Mlavi, Požarevcu.\nKako se čulo na sednicama RIK-a, za ponavljanje glasanja razlozi su između ostalih ti da na na nekim biračkim mestima nije bilo zapsinika o radu biračkog odobra ili da ga nisu potpisala najmanje tri člana odbora, da postoje grube računske greške, na nekim mestima nije bilo kontrolnog lista ili nije adekvatno potpisan, a desilo se da na jednom mestu niko nije potpisao zapisnik, što je prema rečima Dimitrijevića na nivou statističke greške.\nTagovi: ponavljanje glasanjarik\nPrethodno Variola vera – pola veka od epidemije kroz svedočenje dr Paunovića\nSledeće PU Bor: Ukrao 93 tone bakarnih odlivaka


Vesić: Ðilasova jedina politika - linč protivnika i haos - Studio B\nVesić: Ðilasova jedina politika – linč protivnika i haos Tanjug\nObjavljeno: 18.10.2019. 20:18 Izmenjeno: 18.10.2019. 20:18\nZamenik gradonačelnika Beograda Goran Vesić izjavio je večeras da je očigledno da je Dragana Ðilasa veoma pogodilo to što je posle nereda koji su njegovi plaćenici izazvali na promociji Vesićeve knjige postalo jasno da je Ðilasova jedina politika izazivanje haosa i nereda, i organizovanje linča političkih protivnika.\n„Koja normalna politička organizacija bilo gde na svetu sprečava promociju knjige, posebno knjige koja nema dodir sa politikom nego sa kulturom i sećanjem na naš grad? U mojoj knjizi Dragan Đilas nije pomenut nijednom“, upitao je Vesić na svom Fejsbuk profilu.\nVesić je povodom navoda Stranke slobode i pravde da su sramotne njegove optužbe da „Dragan Đilas želi da padne krv“ i da bi „Đilas bio najsrećniji da je neko poginuo na promociji njegove knjige“, postavio pitanje, zašto je onda Ðilas, ako već nije želeo da padne krv, u isto vreme i na istom mestu gde je održana promocija „Knjige o Beogradu“ zakazao skup svojih pristalica.\n„Ne samo da je zvaničnim saopštenjem na istom mestu i u isto vreme zakazao skup na dan kada se održavala promocija moje knjige već je njegova stranka javno pozivala svoje pristalice da se okupe. Da li to rade normalni političari koji žele da izbegnu sukobe? Da je Đilas normalan političar koji ne želi krv on nikada ne bi svoje pristalice pozvao na isto mesto na kome su pristalice druge stranke“, istakao je Vesić.\nOn je podsetio da je predsednik Aleksandar Vučić ove godine, u aprilu, dva puta molio SNS da pomeri dan održavanja svojih skupova u Beogradu i Novom Sadu da se ne bi dogodilo da se članovi i pristalice politike SNS susretnu sa pristalicama opozicije.\n„Zoran Đinđić je decembra 1996. godine za vreme Miloševićevog mitinga na Terazijama odveo pristalice koalicije Zajedno u šetnju u drugi deo grada da se ne bi dogodio sukob i da ne bi pala krv. Tako rade odgovorni političari. Oni koji žele krv pozivaju na isto mesto svoje pristalice tamo gde su već pristalice druge političke opcije“, dodao je Vesić.\nOn je još upitao i koja normalna politička organizacija bilo gde na svetu sprečava humanitarnu akciju kojom se prikuplja novac za lečenje deteta.\n„I koja politička organizacija ne bi osudila svoje pristalice kada otmu novac za lečenje deteta? Jer, iz ruku devojke koja je nosila novac oteto je 62.000 dinara!“, naglasio je Vesić.\n„Koja normalna politička organizacija ima organizovanu grupu zaposlenih u jednoj opštini, koja sebe lažno predstavlja “običnim građanima“, a čiji je jedini zadatak da sprečava, ruši, pali? Šta su ispred galerije radili Đilasov zaposleni Ljuban Panić koji mu je vodio prošlu kampanju, Đilasova stranačka sektretarica Aleksandra Logo, zaposleni u Opštini Stari Grad gde Đilas vrši vlast? Šta rade osuđeni narkodiler i kradljivac iz tržnog centra Ušće u obezbeđenju Marka Bastaća? Đilasova stranka je jedina u Srbiji koja ima ovakve odrede!“, dodao je.\nÐilas je, kako je dodao Vesić, rekao da ne želi krv, a ni četiri dana „posle spaljivanja“ knjige Vesića od strane njegovih pristalica nije osudio taj čin.\n„Zna li ovaj polupismeni političar da su pre njegovih pristalica samo Hitlerovi nacisti spaljivali knjige? Zna li Đilas da su posle spaljivanja knjiga goreli ljudi? Dakle, Đilas, kao glavni kreator ludila i terora koje sprovodi preko svojih izvršilaca, najčešće Bastaća i Miljuša, misli da je sve ovo što radi normalno i da treba za to da dobije Nobelovu nagradu za inovativnost“, kazao je još Vesić.\nOn je napomenuo i da su jedan dan Bastać i Miljuš studenti koji ulaze u Rektorat, drugi dan su „obični građani“, treći dan je njegov plaćenik Boško Obradović iz Dveri huligan koji sa testerom upada u RTS da disciplinuje novinare i preti im da ga vode u studio da on vodi program.\n„Četvrti dan svi zajedno čupaju saobraćajne znakove, napadaju radnike komunalnih preduzeća i ruše zaštitne ograde na gradilištima. Đilas misli da se ne zna kako šalje sms poruke novinarima i urednicima koji se usude da objave vest da je pretio dok je bio na vlasti policajcu kome je žena bila trudna otkazom samo zato jer se usudio da ga zaustavi“, ističe Vesić.\nOn dodaje i da je jasno da Đilas svaki dan provocira sukobe i poziva na nerede.\n„Jasno je da je njegova politika krv. Kao što je jasno da bi on bio najsrećniji da je neko poginuo na mojoj promociji, verovatno ja, jer je moj linč organizovao. Zato neka ne preti sudom jer će ovih dana dobiti krivičnu prijavu za pokušaj ubistva, pozivanje na nasilje i organizovanja mog linča. I neka zna da će za sve što se desi meni i mojoj porodici biti lično odgovoran. Jer za razliku od njega, koji je i kada je bio gradonačelnik, a i sada ima telohranitelje, ja se gradom šetam sam“, dodaje Vesić.


Brisel i dalje privržen Balkanu - Lični stavovi - Dnevni list Danas\nPočetna » Dijalog » Lični stavovi » Brisel i dalje privržen Balkanu\nPolitika proširenja nije napuštena, ali trenutno nema država spremnih za pristupanje EU\nZašto je trećina građana snažno protiv učlanjena Srbije u Evropski uniju? I zašto samo polovina veruje da će imati korist od priključenja evropskoj porodici naroda?\n0Piše: Nemanja Todorović Štiplija 09. maja 2017. 18.00\nOdgovor na ova pitanja je jednostavan – građani o koristima koje donosi članstvo u EU nisu dovoljno obavešteni. Nisu dobro obavešteni ni o samom procesu evropskih integracija, niti o benefitima koje ćemo imati posle procesa reformi društva i usvajanja evropskih vrednosti. Na samom kraju, nisu upoznati ni sa procesom donošenja odluka u samoj EU, njenim politikama i uticaju i ulozi država članica. Ono u šta čvrsto verujem, a mnogi mi primeri to potvrđuju, jeste da samo dobro obavešteni građani mogu donositi ispravne odluke o svojoj budućnosti.\nSigurno neću biti prvi koji će pobedu Emanuela Makrona na predsedničkim izborima u Francuskoj videti kao zamah u evropskoj politici koji može dovesti do izlaska iz krize u koju je Evropa zapala posle Bregzita. To je logično, jer je Francuska zemlja koja ne samo da kreira i vodi politiku Evropske unije zajedno sa Nemačkom, već je zemlja koja je postavila standarde i vrednosti na kojima počiva današnja Evropska unija. Makron se na svečanu binu ispred Luvra simbolično popeo uz himnu Evrope – Odu radosti. Oda radosti simbol je evropskih vrednosti za koje se on u predsedničkoj kampanji borio. Odbrana tih vrednosti odbrana je i Evrope koju su gradile generacije Francuza od Drugog svetskog rata do danas. Francuski građani su dobro obavešteni o svim benefitima koje im donose zajedničke politike Evropske unije i evropske vrednosti koje su odbranili.\nEvropska unija je u poslednjih nekoliko meseci pokazala koliko je i dalje privržena i fokusirana na Zapadni Balkan. Poseta visoke predstavnice Federike Mogerini bila je praćena snažnim porukama podrške zemljama kandidatima i potencijalnim kandidatima na njihovom evropskom putu. Politika proširenja nije napuštena, ali trenutno nema država spremnih za pristupanje EU. Do tog momenta mora se mnogo raditi na usvajanju vrednosti i reformi čitavog sistema i informisanosti građana.\nU tehničkom smislu, Srbija je uhvatila dobar tempo u pripremama, otvaranju pregovaračkih poglavlja i rada na njima. Pregovarački tim i ostali delovi administracije uključeni u pregovore, zajedno sa civilnim sektorom, u potpunosti su privrženi svom poslu i kroz međusobnu kontrolu ostvaruju izvanredne rezultate. Srbija će ove godine otvoriti više pregovaračkih poglavlja, i mnoga pripremiti za sledeću godinu. Prostora za ubrzanje tempa ima, i prvenstveno se odnosi na usvajanje evropskog zakonodavstva i pripremu institucionalnog okvira Srbije za članstvo u EU. Taj zastoj nastao je usred nekoliko kruga izbora koji su pauzirali sistem na više meseci još od kraja 2013. godine. Prostora za pauze više nema…\nPosle pobede Makrona, očekuju nas skoro pa izvesni nemački izbori. Posle njih i formiranja nove vlade u Berlinu, neće biti prepreke za dalje jačanje Evropske unije i mnoge novine koje će ona doneti. Potrebno je da mesto Srbije i Zapadnog Balkana u toj i takvoj uniji obezbedimo na vreme.\nAutor je glavni i odgovorni urednik portala European Western Balkans


Garmin potvrdio da je sajber napad poremetio njihove usluge | IT mixer\nHome » Sigurnost » Garmin potvrdio da je sajber napad poremetio njihove usluge\nPreko vikenda čini se da su Garminove usluge bile poremećene dok su korisnici imali problema sa povezivanjem. Tada se nagađalo da bi to moglo biti posljedica sajber napada, a sada je Garmin podijelio dodatne informacije o onome što se dogodilo potvrđujući da su oni zaista žrtve vanjskog sajber napada.\n„Kao rezultat toga, mnoge naše internet usluge bile su prekinute, uključujući funkcije web stranica, korisničku podršku, aplikacije za korisnike i komunikacije kompanije. Odmah smo počeli sa procjenom prirode napada i započeli sanaciju.“ rekli su u Garminu.\nMeđutim, pomalo dobra vijest je da kompanija tvrdi da do sada, na osnovu njihove istrage, nije pristupljeno, niti su izgobljeni ili ukradeni podaci o klijentima poput podataka o plaćanju usluga kao što je recimo Garmin Pay, što znači da je ovaj napad uticao samo na pristup uslugama kompanije i ništa više, bar za sada.\nKompanija dodaje: „Pogođeni sistemi se obnavljaju i očekujemo da se vrate u normalan rad tokom sljedećih nekoliko dana. Zbog ovog prekida rada ne očekujemo nikakav materijalni utjecaj na naše poslovanje ili finansijske rezultate. Dok se naši pogođeni sistemi obnavljaju, očekujemo određena odlaganja prilikom obrade zaostalih informacija.“\nGarmin hakeri sajber kriminal


Objavljeno 27.08.2014. u 21h\nŽelezničko drumski most između Orlovata i Tomaševca lokacija je koju je ekipa mešovite inostrane produkcije izabrala za snimanje scena iz Drugog svetskog rata.\nŽeleznice Srbije su za potrebe snimanja filma, na par dana obustavile saobraćaj, a putnicima na toj relaciji obezbeđen je autobuski prevoz.\nNa današnjem setu, uprkos lošem vremenu, glumci i statisti završavali su još jedan dan snimanja filma „Camp X“.\n– Ovu lokaciju smo izabrali zbog izgleda mosta, koji se odlično uklapa u tematiku Drugog svetskog rata. Film se snimao u Mađarskoj, a ovde smo dva dana sa srpskom i mešovitom ekipom iz Kanade i Mađarske. Prvog dana smo snimali zahtevnije scene u kojima je bilo skakanja sa mosta i scena sudara, rekao je vođa snimanja Miloš Zdravković.\nOn napominje da je kompletna ekipa oduševljena rekom, okolnom prirodom, i da su meštani prema njima vrlo gostoljubivi. Zahvalni su, kako kaže, Železnicama Srbije, policiji, hitnoj pomoći, ali i Gradu Zrenjaninu za dozvolu da se film snima na ovoj lokaciji.\nSnimanje je danas obišao pomoćnik gradonačelnika Duško Radišić.\n– Ovakvi projekti su od velike važnosti za ekonomski razvoj našeg grada i naseljenih mesta, poput Orlovata danas. Ovim načinom privatni sektor mnogo dobija, angažuju se statisti, privatne agencije, smeštajni kapaciteti. Grad je dao sve od sebe kako bih se obezbedile sve potrebne dozvole za realizaciju snimanja, i da se na taj način preporučimo i za neke buduće filmove, rekao je Radišić medijima.\nZavirite u izložbu „Pazi, snima se!“ (14 slika)\nTagovi:Camp X, film, most, saobraćaj, scena\nNovi most preko Begeja biće završen do oktobra ove godine (VIDEO)\nRadovi na obilaznici: Počela gradnja mosta preko Begeja


Posle objavljivanja izveštaja OPEK-a cena nafte krenula da raste\nCene nafte je krenula naviše posle objavljivanja mesečnog izveštaja OPEK-a, a tržište je i dalje usmereno na posledice najave SAD da će se povući iz iranskog nuklearnog sporazuma.\nBarel nafte iz Severnog mora za isporuku u julu završio je ponedeljak na 78,23 dolara na Londonskoj interkontinentalnoj berzi (ICE), što je 1,11 dolara više nego u petak i još jednom najviše od kraja 2014. godine.\nNa Njujorškoj merkantilnoj berzi (Nimeks), barel "lake nafte" (WTI) za junski ugovor je porastao za 26 centi, na 70,96 dolara.\nPo izveštaju Organizacije zemalja izvoznica nafte (OPEK), taj kartel je još jednom ispumpao manje sirove nafte nego što je dozvoljeno sporazumom o ograničenju proizvodnje potpisanim krajem 2016. godine sa deset drugih proizvođača.\nPogođena ozbiljnim političkim nemirima, proizvodnja Venecuele je opala, dok se povećala u Saudijskoj Arabiji, Alžiru i Iranu, prenosi Beta.\nNa strani tražnje, OPEK je revidirao naviše za 25.000 barela dnevno svoje procene rasta za ovu godinu: očekuje da će tražnja dostići 98,85 miliona barela dnevno, što je godišnji rast od 1,65 miliona barela.\nIzveštaj, takođe, uzima u obzir tvrdnje o potencijalnom porastu proizvodnje OPEK-a kako bi popunio jaz koji bi nastao mogućim padom iranskog izvoza.\nMinistar energetike UAE Suhail Al Mazrui, čija je zemlja rotirajuća predsedavajuća OPEK, rekao je u nedelju da UAE, Saudijska Arabija i Kuvajt mog uda zajedno kompenzuju uticaj najavljenih američkih sankcija protiv Irana, preneo je Blumberg.\n"Ako OPEK želi da obezbedi stabilnost cena, trebalo bi početi da signalizira svoju spremnost da okonča sporazum pre nego što istekne krajem 2018. godine, najkasnije na svom sledećem zvaničnom sastanku", ocenili su analitičari nemačke "Komercbank".\nOPEK i njegovih deset partnera, uključujući i Rusiju, sastaće se u Beču krajem juna.\nDnevni izveštaj sa svetskih berzi 14.05.2018.\nCena nafte na troipogodišnjem rekordu\nDnevni izveštaj sa svetskih berzi 07.05.2018.


Dom zdravlja „Vizim” – Prvi privatni Dom zdravlja u Srbiji |Health center - VizimHealth center - Vizim\nHome Dodatne usluge Sistematski pregledi\nRedovni sistematski pregledi predupređuju mnogobrojna oboljenja i omogućavaju da se u slučajevima pojave bolesti, svaka promena u ljudskom organizmu blagovremeno otkrije i da se na vreme otpočene lečenje. Upravo se zbog toga u „Vizimu” insistira na takozvanom medicinskom opismenjavanju javnog mnjenja i kontinuiranoj afirmaciji preventivnih sistematskih pregleda koji za cilj imaju rano otkrivanje mogućih oboljenja.\nGlobalna tendencija porasta različitih vrsta oboljenja, na žalost, ne zaobilazi Srbiju. Sve je više malignih promena i kardiovaskularnih bolesti, hipertenzije (visok krvni pritisak), dijebetesa (šećerne bolesti), kao i drugih oboljenja koja su danas invazivnija i češća nego tokom prethodnih decenija. Prvi uslov za pozitivan ishod, odnosno izlečenje pacijenta jeste rano otkrivanje simptoma i pravovremena dijagnoza, zbog čega lekari „Vizima” smatraju da su sistematski pregledi od prioritetne važnosti za dobro ljudsko zdravlje i dugovečnost.\nŽeleći da svojim korisnicima obezbede maksimalan komfor kao i uštedu vremena, sve medicinske usluge, analize i snimanja koja obuhvata sistematski pregled, u Dom zdravlja „Vizim“, moguće je obaviti jednim dolaskom.\nPoštujući mogućnosti i specifične zahteve svojih pacijenata, „Vizim” nudi različite pakete usluga uključujući i mogućnost kreiranja posebnog paketa, prema potrebama i izboru korisnika usluga.\nObim svoјih odabranih paketa, odnosno vrste pregleda, pacijenti selektuju iz Kao Dren paketa.


Zemljama u razvoju trebaće 2,5 hiljada milijardi dolara pomoći - Impuls\nObjavljeno: Ponedjeljak, 30 Mart 2020 20:40\nZemljama u razvoju biće potreban paket finansijske pomoći u iznosu 2,5 hiljada milijardi dolara ove godine da bi mogle da se suoče sa ekonomskom krizom izazvanom pandemijom korona virusa, navodi se u studiji Ujedinjenih nacija.\nPrivrede zemalja u razvoju pretrpjeće "veoma težak udarac" usljed visokog odliva kapitala, gubitka prihoda od izvoza zbog pada cijena određene robe, kao i pada vrijednosti nacionalnih valuta, a cjelokupan uticaj pandemije biće gori nego u slučaju globalne ekonomske krize iz 2008. godine, javlja "Reuters".\nNeophodne mjere uključuju finansijsku injekciju za likvidnost od jedne hiljade milijardi dolara, koliko će iznositi i paket pomoći namijenjen vraćanju dugova, a još 500 miliona dolara biće potrebno za hitne zdravstvene usluge i sa njima povezane programe, pored mjera kontrole kapitala, stoji u izvještaju Konferencije UN o trgovini i razvoju (UNCTAD).\nUz zemlje kao što su Pakistan i Argentina, najteže će biti pogođene zemlje Podsaharske Afrike, kaže Ričard Kozul-Rajt, direktor Unktada za strategije globalizacije i razvoja, koji je nadzirao rad na izvještaju.\n"Biće zaista loše", navodi Kozul-Rajt, dodajući da se radi o "zastrašujućoj kombinaciji" faktora u koje se ubrajaju rastući dugovi, potencijalna spirala deflacije i velika zdravstvena kriza.\nOn je rekao da će korona virus ove i sljedeće godine izazvati finansijski deficit u iznosu dvije do tri hiljade milijarde dolara, kao i da je to vjerovatno samo umjerena procjena.\nKim Jong-un priznao da zemlja prolazi kroz tešku ekonomsku krizu


Velika španska familija - Delius Film\nRežija i scenario: Daniel Sanchez Arevalo\nUloge: Antonio de la Torre, Quim Gutierrez,Veronica Echegui, Robertto Alamo, Miguel Fernandez\nSpremite se za meč života!\nNagrađivani reditelj Danijel Sančez Arevalo istražuje porodične odnose i tajne u novoj porodičnoj drami. Efrajim, najmlađi od petoro braće sa biblijskim imenima, pitao je svoju desetogodišnju drugaricu iz škole, da se uda za njega kada oboje napune 18. Osam godina kasnije nisu ni sanjali da će Španija igrati finale svetskog prvenstva u fudbalu na dan njihovog venčanja. Efrajimova porodica se tog dana okuplja i dok je cela zemlja okupirana utakmicom, svaki član porodice, će igrati svoj mali meč u pokušaju da prihvati ono što je jeste i odakle dolazi.\nDanilel Sančez Arevalo je uspešni scenarista od 1993. godine. Počeo je kao autor poznatih TV serija, a zatim se usavršavao na Kolumbia Univerzitetu u Njujorku gde je i započela njegova karijera reditelja. Po povratku u Španiju, osvojio je mnogobrojne nagrade, a njegov prvi dugometražni film “Tamno plava skoro siva” je nagrađen u Veneciji 2006. godine.\n“Family United” je njegov četvrti film koji se sa uspehom prikazivao u Španiji od septembra prošle godine. Prema njegovim rečima to je priča o sastavljaju, rastavljanju i ponovnom sastavljanju jedne porodice i to sve u jednom danu.\n- “Naša reprezentacija nas je ujedinila i učinila da se svi osećamo manje usamljenim ali je i ublažila naš bol I naše male lične krize. Pobeda nam je pomogla da vidimo mali zrak svetlosti na kraju tunela”, kaže Arevalo i dodaje:\n- „Privilegiju da radim sa ovakvim glumcima sam prihvatio sa odgovornošću. Niko dok snima ne može i ne sme da bude siguran da će film biti dobar, ali mora da pruži iskrenost, poštovanje i želju za kvalitetom”.\nNagrade: Dve Goja nagrade (pandan američkom Oskaru)


Vulin za Borbu: Mogu Miraša zaključkom Vlade proizvesti u patrijarha, ali ne mogu za taj poduhvat koristiti svetinje srpskog naroda – Borba\n“Da ministar Bošković zna istoriju znao bi da crkvu osnivaju vjernici a ne vlade. Znao bi i da je u Crnoj Gori rodjen otac osnivača SPC Svetog Save, Stefan Nemanja, Simeon Mirotočivi. Da zna istoriju ili da je čitao “Gorski vjenac” znao bi da nije novina da Srbi promijene vjeru i sa njom naciju ali jeste novina da onima koji su ostali u vjeri i naciji pokušate oteti svetinje i proglasiti ih svojima”, izjavio je ministar odbrane Aleksandar Vulin na odgovor crnogorskog ministra odbrane da je autokefalna CPC istorijska činjenica kao i da nepoznavanje istorije i prava ‘škodi’.\n“Možete da izmislite crkvu, niko to ne brani, možete izgraditi nove bogomolje, možete i tu crkvu registrovati u policijskoj stanici na Cetinju, možete i Miraša zaključkom Vlade proizvesti u patrijarha, ali nemojte za taj poduhvat koristiti svetinje srpskog naroda. Da znate istoriju svoje zemlje i mog naroda znali bi da Srbi ne napuštaju svoje svetinje”, izjavio je ministar Vulin.\nKoordinisana spinovanja javnosti u reziji Vucica i Djukanovica nisu nista novo!\nKome najvise idu na ruku saopstenja Vucicevih pasa,Selakovica i Vulina osim Milu Djukanovicu?


Novi lideri Španije i Katalonije počeli dijalog o budućnosti tog regiona | Autonomija\nNovi lideri Španije i Katalonije počeli dijalog o budućnosti tog regiona\nTora je sastanak opisao kao "dug, iskren i otvoren dijalog" i dodao da je imao osećaj "da je slušan"\n09. jula 2018\nNovi lideri Španije i Katalonije dogovorili su se danas da započnu dijalog o budućnosti tog bogatog španskog regiona posle višegodišnje pat pozicije izmedju vlada u Madridu i Barseloni.\nŠpanski premijer Pedro Sančes i katalonski predsednik Kim Tora nisu se složili oko spornog pitanja samoopredeljenja, ali jesu o poboljšanju socijalnih, ekonomskih i drugih pitanja koja pogadjaju Katalonce, rekla je posle 2,5-časovnog sastanka Sančesova zamenica Karmen Kalvo.\nTora je sastanak opisao kao „dug, iskren i otvoren dijalog“ i dodao da je imao osećaj „da je slušan“.\nMedjutim, naveo je da postoje duboke razlike oko njegovog stava da je legalni referendum o nezavisnosti Katalonije jedini izlaz iz političkog ćorsokaka, kao i povodom situacije s katalonskim separatističkim političarima uhapšenim zbog prošlogodšnjeg pokušaja secesije.\nKalvo je kazala da je Sančes podsetio Toru da samoopredeljenje nije dozvoljno prema Ustavu Španije iz 1978. godine.\nSančes je ponudio da dozvoli katalonskom parlamentu da odlučuje o socijalnim pitanjima koja se tiču korišćenja energije, rada zdravstvenih službi i smanjenja siromaštva, izmedju ostalog.\nPostignut je i dogovor o ponovnom uspostavljanju foruma za razgovor o infrastrukturnim projektima i drugim investicijama, nerealizovanim za vreme prethodne konzervativne španske vlade, navela je Kalvo.\nŠpanski i katalonski lider su se dogovorili da se ponovo sastanu tokom godine, sledeći put u Barseloni.\nTora je na sastanak došao sa žutom trakom na sakou, simbolom onih koji traže oslobadjanje zatvorenih katalonskih separatista.\nPrema navodima katalonske vlade, Tora je Sančesu poklonio knjigu o katalonskoj dolini koja uživa visok stepen samouprave, kompilaciju srednjovekovnih mapa Katalonije i flašu tradicionalnog pića iz svog rodnog grada Blanesa.


Predsednik Narodne skupštine Republike Srpske Nedeljko Čubrilović ocenio je da je predsednik SNSD Milorad Dodik meta zapaljivih izjava Bakira Izetbegovića otkako lider SDA više nije odlučujući politički faktor ni unutar bošnjačkog tela.\n– Njima ne treba davati posebnu pažnju, ali ih ne treba potpuno zanemariti. Mislim da je to obraćanje njegovom biračkom telu i to ne može imati efekte na Srpsku – rekao je Čubrilović, komentarišući poslednje zapaljive izjave Izetbegovića, koji je rekao, između ostalog, da se Dodik od “socijaldemokrate pretvorio u agresivnog nacionalistu i već deceniju opstruiše vitalno važne procese u zemlji”.\nOn je naglasio da su potpuno besmislena nova zapošljavanja u BiH institucijama i administraciji u vreme kada sa pozicija, nakon izbora, treba da odstupi većina fukcionera ili ministara.\n– Oni treba da prepuste svoja mesta ljudima koji su pobedili na izborima. Ostavljanje viška radnika je samo stvaranje trauma za određeni broj ljudi koji bi mogli da se izlože riziku da za 15 dana ili mesec ostanu bez radnog mesta – rekao je Čubrilović.